
KAIMO ŠVIESUOMENĖS DOMEI. 


Mums svarbu, kad lietuvis norėtų ir mokėtų Dievulį pa- 
garbinti, mums taip pat svarbu, kad jo malda būtų lietuviška. 
Kol lietuvis melstis mokės, tol jis bus doras ir kilnus žmogus, 
kol jis melsis lietuviškai, tol jis bus lietuvis. 

Atėjo metų laikas, kada mūsų jauniausi sūneliai ir du- 
krelės, mūsų mažiausi broliukai ir sėsutės atliks pirmąją išpa- 
žintį. Mums nevistiek kaip ji bus atlikta. 

Tas pirmasis jaunutės sielos sąmoningas religinis aktas 
labai daug nulemia visam Žmogaus gyvenimui. Gerai atlikta 
išpažintis, teisingai suprastos Kristaus mokslo tiesos sudaro 
tvirtą dorovės pagrindą, kuris išlaiko žmogų žmoniškumo 
poaukšty ir didžiausių pagundų audroms siaučiant. Blogai 
atlikta pirmoji išpažintis, reiškia, neišnaudota geriausia, o gal 
ir vienintėlė, proga įstatyti jauną sielą teisingo gyvenimo 
vėžėsna, reiškia, neidiegta jaunutėn širdin Kristaus dorovės 
diegelių — joje paliks tuštuma, o paskui savaime piktžolės 
užsisės. 

Lietuvio vaikas gali gerai atlikti pirmąją išpažinti tik lie- 
tuviškai, tik gimtoje kalboje destomą Kristaus mokslą jis tin- 
kamai supras. Be to lietuviškai pradėtas bendravimas su 
Dievuliu paliks lietuviškas visam gyvenimui. Kas lietuviškai 
išmoko pirmąjį „Tėve mūsų“, tas ji lietuviškai ir kalbės. Tuo 
būdu tėvų kalboje atlikta pirmoji išpažintis būna kartu sąmo- 
ningas ir tvirtas tautiško apsisprendimo aktas. Todėl pirmo- 
sios išpažinties klausimas yra ne tik religinis, bet kartu ir 
tautinis klausimas, jis privalo rūpėti kiekvienam subrendu- 
siam lietuviui. 

Deja, šis lietuviškas reikalas ne visos mūsų šviesuomenės 
vienodai suprantamas ir vertinamas. Todėl labai dažnai mūsų 

jaunieji tautiečiai eina pirmosios išpažinties neparuošti, atlieka 
ją kaipo būtiną formalumą, gerai nesuprasdami, kuriam tikslui 
tai daroma. Taip pat dažnai lietuvių vaikai atlieka pirmąją 
išpažinti nelietuviškai. Mat, kartais patys tėvai lietuviškų po- 
terių gerei nemoka, vietinis kunigas taip pat, o ten gyvenantis 
lietuvis šviesuolis skaito, kad tai ne jo dalykas. Tada mu- 
siškius pavaduoja svetimi. Zinoma, tas pasivadavimas sveti- 
mMaisiais taip svarbiam darbe, kaip mūsų jaunųjų tautiečių 
sielą kaldinant, išeina mūsų tautos nenaudai — dorovės pa- 
grindai jaunoj sieloj padedama netvirti, o tautiniai pagrindai 
svetimi. 

Metam šių minčių žiupsneli kaimo šviesuomenės domei. 
Tik kaimuose apsigyvenę lietuviai šviesuoliai galėtų pašalinti 


šį nelemtą mūsų tautinį slogutį. Dormyla 

JONAS ČEKAUSKAS 
Tėvynės meilė. 
Kad neturėčiau brangios Tėvynės, 
Kad širdy meilė jai neliepsnotų, 
Eičiau namiški vargą paminęs, 
Lankyt pasaulio ruimingų plotų. 


Gal ten atrasčiau širdį bent vierą, 
Kuri atjausti mane mokėtų. 

Gal daugiau būtų negu šiandieną 
Man valandėlių gražių — saulėtų... 


Gal ten užtikčiau laimės vietelę, 
Kur mano siekių n'eks netrukdytų. 
Gal nutilt skausmas, ką širdį gelia, 
Kai brolių vargo nebematytų. 


Bet Tautos meilė širdy liepsnoja, 
O ji už mano skansmą didesne. 

Myliu, aš tave, šalie gražioji, 

Tu man už visa esi brangesnė. ` 


Nors kietas vargas slėgia man sielą, 
Tavoji meilė širdį man traukia. 

Nors daug čia skurdo, bet man čia miela. 
Čia broliai laimės prašvintant laukia.., 

LAIKAS — PINIGAS. 


Bėga valandos, dienos, mėnesiai ir metai mūsų gyvenime, o mums 
atrodo, kad tas laikas tik vėžlio žingsniu slenka. Bet iš tikrųjų jis bėga 
žaibo greitumu mūsų trumpame gyvenime. Prabėga ir žūva laiko amži- 
nybėje. Praėjo laikas — paliko tik savo istoriją. 

Praleisto veltui laiko niekuomet nebesugrąžinsi. Todėl turime žiū- 
rėti, kad būtų išnaudota kiekviena valanda bei minutė kuriam nors 
naudingam darbui, kad nereiktų vėliau gailėtis dėl veltui dingusio laiko. 
Visas amžius nepajėgs atlyginti niekais praleistos vienos minutės, sako 
senovės dainius. Kokių gražių darbų bei tikslų pasiekta dirbant kasdien 
tik po vieną valandą kurį nors netiesioginį darbą, šiaip dėl įdomumo. 
Dirbdamas kasdien tik po vieną valandą (kad išsilavinus moksle), per 


Liet. Šv. Kazimiero D-jos Kraivėnų skyriaus, Suvalkų apskr. artistų būrelis, 

kuris nesenai suvaidino „Živilę“. Pažymėtina, kad Kraivėnų jaunimas jau daug 

kartu gražiai pasirodė lietuviškam darbe. Vidury sėdi veiklus skyriaus pirmi- 
ninkas Antanas Molušis. 

metus, dvejus... penkerius, žiūrint gabumų, iš nemokyto žmogaus pa- 
darysi mokytą. Valanda darbo per dieną ne vieną padarė nežinomą ir 
prastą Žmogų garsiu vyru. Pavyzdžiui, Mykolas Faradėjus (anglas) jau- 
nystėje taisė knygas, bet laisvą nuo darbo laiką jis visuomet sunaudo- 
davo įvairiems fizikos (fizika nagrinėja tokius kūnų bei medžiagų kitimo 
reiškinius, kur pati madžiaga nekinta) tyrimams. Ir po ilgo darbo pe- 
galiau tapo žymiu fizikos profesorium. Vieną kartą jis rašė savo drau- 
gui: „Laikas yra visa, ko iš jo panorėsi. O, kad galėčiau pigiai nupirkti 
mūsų didžponių nedirbamas valandas!“ Arba štai Jurgis Stefensonas, 
geležinkelio išradėjas, išmoko aritmetikos prižiūrėdamas naktį mašinas. 
Išsilavino pats be jokių mokytojų ir keletą geriausių išradimų padarė 

laisvomis nuo darbo valandomis. Dažnai nemigdavo visą naktį, bet 
dirbdavo... 

Kas moka laiką branginti ir neleisti jam veltui žūti, tai tik tas tampa 
visų gerbiamu ir žymiu vyru, garsiu išradėju, rašytoju. Vienas italų mo- 
kytas. vyras net parašė ant savo durų: „Jei kas čia sustos, turi dirbti 
kartu su manim“. Daug yra jaunuolių, kurie yra nusistatę siekti gerų 
tikslų, idealų, bet laukia, netiki, abejoja ir klausosi patarimų savo 
draugų, dėdžių, pusbrolių, brolių ir tėvų, kol pamato, kad jau netoli 
senatvė... Darbo žmogus nelaukia, bet sugalvojęs ir apsvarstęs kurį nors 
darbą, tuojau ir pradeda, nes rengtis darbui ateityje, tai tas pats, ką ir 
nieko nedirbti. Ilgai iešmą bedrožiant, šuo kepsnį pagaus, sako žmonės. 

Anglijoje XVI amžiuje pasiuntiniai būdavo pakariami, jeigu sugaiš- 
davo kelionėje ir laiku nenunešdavo laiško; paštų tuomet nebuvec ir 
viską nešiodavo pasiuntiniai. 

Laikas — pinigai, tai jau senas posakis. Ir iš tikrųjų laiką reikia 
lygiai statyti vienoje eilėje su pinigais. Štai gražus pavyzdys, kuris pa- 
rodo, kaip laikas ir pinigai vienodai kaštuoja. Vieną kartą atėjo į Ben- 
jamino Franklino (amerikonas mokslininkas) spaustuvės knygyną vienas 
pirkėjas ir po valandos laiko, peržiūrėjęs knygas, paklausė: „Kiek kaštuoja 


ši knyga?“ 

— Vieną dolerį, — atsakė pardavėjas. 

— Vieną dolerį? — atkartojo pirkėjas. — Ar negalima ją pigiau 
parduoti? - 

— Tokia kaina, — atsakė pardavėjas. Pirkėjas ilgą laiką dairėsi 


po krautuvę, pagaliau paklausė: 

— Ar ponas Franklinas namie? 

— Taip,—atsakė pardavėjas, — bet dabar jis labai užimtas spaustuvėje. 

— Bet aš noriu jį pamatyti, — reikalavo pirkėjas. Pašaukė Frakliną 
ir pirkėjas paklausė: 

— Kokia mažiausia kaina tos knygos? 

— Vienas doleris ir 25 centai, — buvo skubus atsakymas. 

Vienas doleris ir 25 centai! Kodėl tamstos pardavėjas reikalavo iš 
manes tik vieno dolerio? 

— Teisybė, tarė Franklinas, — bet aš geriau būčiau sutikęs paimti 
vieną dolerį, kaip atsitraukti nuo darbo. 

Pirkėjas nustebo, bet norėdamas užbaigti kalbą, tarė: 

— Be juokų..., pasakyk man tamsta pigiausią.tos knygos kainą. 

— Pusantro dolerio, — atsakė Frenklinas. 

-— Pusantro dolerio? Kodėl prieš valandėlę atidavei man ją už 
1 dolerį 25 centus? 

— Taip yra, — atsakė Franklinas šaltai, — ir būčiau maloniau 
paėmes tą kainą pirma, kaip pusantro dolerio dabar. 

Pirkėjas, nieko netardamas, padėjo pusantro dolerio ant stalo, 
paėmė knygą ir išėjo iš knygyno, gavęs iš profesoriaus gerą pamokymą, 
kaip laikas ir pinigai lygiai kaštuoja. 

Pamėgimas ilgai galvoti, svajoti bei vėluotis atvykti kur nors, daro 
žmogų mažai vertą ir negerbiamą. O ypač vėlavimasis, kuris šiandien 
pas mus beveik įėjo kaip ir į tam tikrą madą, yra griežtai smerktinas, 
ir žemina žmogaus pasitikėjimą. Vieną kartą Napoleonas (labai žymus 
Prancūzijos karo vadas) pakvietė savo maršalus pietų, bet kai jie 
neatėjo skirtu laiku, pradėjo pietauti be jų. O jie atėjo tik Napoleonui 
atsikėlus nuo stalo! 

— Ponai, — tarė jis, — jau po pietų, imsimės negaišdami darbo! 

Kas galima šiandien padaryti, niekuomet nereikia atidėti rytojaus 
dienai. Zodį „rytoj“ mėgsta sakyti tinginiai. O darbo žmonės visuomet 
sako „dabar“. Pratinginiauk šiandien, rytoj padarysi tą pat, ir po ryt bus 
tas pat. Sugaukime valandą, kuri ateina, nesivykime jos, kai išeina, sako 
žymus anglų rašytojas Šekspyras. Dažnai ilgai begalvojant pasirodo, kad 
jau per vėlu dirbti tas darbas. Kol liepa plyšte, tai ir plėšk, ir grėbk 
šieną, kol saulė šviečia. 

Labai daug jaunimo, o ypač sodžiaus, laisvu laiku sėdi po 3 — 4 
val., snaudžia ir svajoja, arba su draugais kalba tuščias kalbas 
bei kortuoja, leisdami brangų laiką be jokios naudos. O tuo tarpu kiek 
galėtų perskaityti naudingų knygų, išsilavinti ir tapti net mokytais 
žmonėmis. a 

Tėviškę apleidus. 


Dar nesenai apleidau aš gimtus namus, 

Kur liko mano žilagalyiai amžiaus palenkti tėvai... 
Šiandieną mano nerami širdis jau grumias su skausmu. 
Griaudu, kai svajos ir troškimai žūsta taip lengvai. 


Man ilgu, liūdna čia be jos, 
Be josios įstabių tamsių akių... 
Kada šviesi viltis atjos 

Iš sutemų, iš ūkanų klaikių. 


Galingos audros blaško čia mane!... 

Lyg elgeta benamis po pasaulį aš bastausi neramus. . 
Ar pateksiu kada gyvenimo ramybės uostan — nežinia, 
O gal tiktai rasiu ramybę ašiai grįžęs į tėvų namus. 


Aš nežinau... Tiktai kai širdį siaučia juodas ilgesys —- 
Sielos gelmėje glūdi vis skaidri mintis. 

Tikrai tikiu, kad josios meilė mano skausmo ugnį užgesis 
Ir mano ašarotos akys nuostabų pasaulį pamatys... 


Dar nesenai apleidau aš tėvų uamus, 

Dar nesenai ir tau sudiev sakydamas verkiau... 

Tu išblaškysi mano ilgėsio skausmus, 

Tik nevėluok, nes žiaurios audros mane blaško jau... 

Kas yra meilė? 


Dievas nepaprastai darniai sujungė žmonių plitimo instinktą su 
kilniausiais mūsų sielos pasireiškimais. Įgimtas priešingų lyčių žmenių 
patraukimas papuošė gyvenimą subteliausiais jausmais, davė įvairioms 
visuomenių santvarkoms pagrindą, kurių dėka išsivystė daug krikščio- 
niškų dorų. 

Gamtos tikslas yra, kad nežiūrint, jog mirtis naikina žmoniją, ji 
toliau galėtų gyvuoti. Kartu su tuo tikslu gamta sujungė ir kitą tikslą, 
būtent: rasės vystymąsi t. y. nuolatinį žmogaus tobulėjimą, kad atei- 
nanti karta būtų ir fiziniu, ir moraliu atžvilgiu tobulesnė už praėjusią. 
Vaikai paveldi nuo savo tėvų būdą ir kitas savybes. 

Nesunku suprasti, kas tai yra tie tarpusaviai „širdies balsai“, „pa- 
tikimas“ viens kitam ir panašiai. Patinka mums toji arba tas, kuri mūsų 
nuomone turi geras fizines ar dvasines savybes tokiam laipsnyje, kad 
nustebina mus savo kūno grožiu, savo sielos tobulybe. Kad gamta 
pasitenkintų tik žmonių padermės išlaikymu, o neatsižvelgtų į žmonių 
tobulėjimą, tuomet žmonės jungtųsi į šeimas be jokio pasirinkimo, nes 
išskyrus lyčių skirtumą, kiti skirtumai, kaip pav. geros kūno ir dvasios 
savybės, būtų mums nesuprantami. Gyvenime tačiau taip nėra, o tarpu- 
savis pasirinkimas ir patikimas yra kasdienis reiškinys. 

Tiesa, kartais dviejų žmonių šeimos steigimą nulemia kiti veiksniai, 
kaip pav.: turtas, tėvų valia. | meilę, tą gamtos balsą, dažnai neatsi- 
žvelgia, o jungiasi žmonės, kurie viens kito neapkenčia, ar dėl išorinės 
išvaizdos, ar dėl dvasios savybių; tokios jungtuvės yra gamtos dėsnių 
ardymas, nusikaltimas sau ir savo ainiams. 

Meilę galima pažinti tuomet, kada visi tavo jausmai bus nustelbti, 
o pasiliks tik: nepaprasta laimė, kada tavo mylimoji yra prie tavęs, 
kada ją matai, ir slėgiantis ilgesys, kada toli nuo jos esi. Meilė yra, 
kaip kiti tvirtina, ne aistrų himnu, bet kilniausia dvasios daina, pamilimu 
ne kūnu, bet dvasia mylimos asmenybės. Meilė sujungia dvi sielas, 
gimdo kilniausį žmogaus jausmą— nuolatinį draugiškumą, kuris remiasi 
abipusiu gerbimu. 

Ne kiekvienas tačiau yra tokios meilės vertas. Dažnai jaunuolis, 
sužavėtas moters grožiu, įsivaizdina, kad yra jau įsimylėjęs, o iš 
tikrųjų yra tai pereinamasis momentas su didelių pojūčių priedu. Tokie 
isimylėję Žmonės mato savo išrinktąjį ne tokį, koks jis yra tikrumoj, 
bet tokį, kokį jį norėtų matyti; todėl dažnai paskiau kyla nepasitenki- 
nimų, kad jo idealas yra ne toks, kokį seniau manė esantį. 

Jeigu jaunuolio(ės) jausmai remiasi būdų savybių sutapimu, tai 

ramiai galima žiūrėti į ateitį, nes nesutiks jokių netikėtumų, kokių 
gali suteikti vien tik kūno grožis. 
i Meilė yra rimtas žmogaus gyvenime įvykis, iškelia žmogaus fizines 
ir dvasines galimybes, sujudina miegančius žmoguje kilnius impulsus, 
kurie be meilės galėtų užmigti amžinai. Meilė savo spinduliais apšviečia 
gyvenimą, mažina giliais ir skaudžias kančias arba suteikia dvasiai 
skausmą, kuris kaip arklas ją aria ir daro labiau derlingą. Dažnai silpnos 
dvasinės konstrukcijos žmogus neišlaiko nelaimingos meilės psichinio 
sukrėtimo ir nusižūdo. Stipraus būdo jaunuolis iškęs nelaimingos mei- 
lės tragediją ir taps ateityje daug svirtesnis. 

Lytinis žmogaus gyvenimas turi didelę reikšmę ir nereikia jo, 
remiantis gėda ar tariamąja moralybe, nutylėti. Jungtuvės, kurios re- 

miasi meile, yra vienintelė tobula vyro ir moters susiartinimo forma, 
viskas šalia to yra priešinga prigimčiai ir moralybei. Nemoralūs veiks- 
mai, kurie išmaino kilnią meilę į vienkartinius pasismaginimus, naikina 
dvasią ir kūną. Paleistuvystė mažina fizinę žmogaus vertę, silpnina valią, 
iškreipia būdą, nustelbia kilnius žmogaus jausmus. Zmogus, negalintis 
suvaldyti geismų, nukrenta į gyvulio poaukštį. Erotizmo suvzržymas yra 
didžiausiu žingsniu pirmyn dvasinio gyvenimo kovoje. Kad jaunuoliai(ės) 
mokėtų mylėti, demoralizacijos klausimas turėtų išnykti, nes kas myli, 
galvoja tik apie savo „idealą“, 

Deja, daugelis žiūri į meilę, kaip į proto užtėmimą ir mano, kad 
vyro ir moters santykiai turi remtis vien flirtu O tačiau vyras ir mo- 


Liet. Šv. Kazimiero D-jos Aušros Vartų skyrius Vilniuje dažnai rengia savo 
nariams kultūrines pramogas. Cia matome giedriai nusiteikusius vienos tokios 
pramogos dalyvius. 


teris bendrai gali tarnauti aukštesnei idėjai ir čia susidaro bendras 
aukštesnio laipsnio jausmas. Vyras su moterimi, perkeldami savo bran- 
giausius jausmus į neasmeninę sferą, gali sudaryti artimo ir tyro drau- 
giškumo jausmus. 

Dar prisižiūrėkim, kaip tie meilės jausmai atsiliepia mūsų dvasioje. 
Tokiu apšviečiančiu dvasią spinduliu yra grožio ir harmonijos pajutimas. 
Gamta nori, kad žmogus ir fiziniu ir dvasiniu atžvilgiu būtų gražus t. y., 
kad kūnas būtų harmoningas, kad kiekvienas sąnarys ir raumo ata- 
tiktų proporcionaliai visumą. Dvasios gi grožis pasireiškia jos kilnumu. 

Daugelio jaunų mergaičių yra tragedija, kad jos ar tai įvairių 
sąlygų, ar tai tėvų verčiamos yra jungtis su negražiais jų akyse ar tai fizi- 
niu, ar tai dvasinių atžvilgiu žmonėmis. Gamtos įskiepytas mums grožio 

jausmas apėmė visas gyvenimo sritis, žmogus visur nori matyti grožį, 
nori, kad visi jo. veiksmai būtų gražūs arba bent tokiais atrodytų. 

Noras kitiems patikti nėra tai „mergaičių“ tuštybė, bet yra tai 
daugeliui veiksmų rimtas akstinas, yra tai moralinis veiksnys, nors lą 
ir mažai kas įvertina. Sis noras visiems patikti sukūrė žmonėse geras 
ypatybes, kaip pav.: mandagumą, nuolankumą. Mandagus žmogus krei- 
pia daugiau dėmėsio į kitus, negu į save. Savo elgėsiu ir žodžiu sten- 
giasi kiekvieną pagerbti, nors tai ir būtų žemesnio visuomenės laipsnio 
žmogus. + 

Moralybės srityje grožis pasireiškia kilnume. Zmogus kilnus ne 
galvoja tik apie save, bet daro ir kitiems gera; geriau pats sutinka 
kęsti, negu būti kitų žmonių kančių priežastimi. Kilnus yra tas, kurs 
visur vaduojasi ne egoizmu, bet artimo meile. 

Visi tie meilės spinduliai gali ypač vispusiškai išsivystyti šeimynoj. 
Šeimyna yra toji aplinkuma, kur bręsta kūnas ir dvasia ir kur ruošia- 
masi tolimesniam savarankiam gyvenimui. Šeimos reikšmė žmogaus 
gyvenime yra labai didelė. Vaikas viską iš šeimos semia: globą, pagalbą, 
mokslą, iš šeimos išsineša tokią ar kitokią širdį. Jaunimas turi suprasti, 
kokio moralinio kapitalo ir kokių kilnių jausmų reikalzuja šeima. Reikia 
suprasti, kad sudaręs šeimą žmogus vykdo svarbią visuomeninę pareigą, 
o jeigu tą pareigą užneigia, nusikalsta visuomenei ir žmonijai, nors už 
tą nusikaltimą valstybės teisė ir nebaudžia. 

Vaiką šeima turi atiduoti tokį, kad jis galėtų aktyviai dalyvauti 
visuomenės ir tautos raidoje. Šeimoje turime matyti pareigų ir visuo- 
menės tarnybos aktą; šeima yra tai dvasinis, Sakramentu patvirtintas 
ryšys, kurio tikslu yra išauklėti sveiką kūnu ir dvasia ainiją. Pildant 
tas sunkias pareigas, jėgų gali suteikti tik meilė, kuri žmogų dvasiniai 
sustiprina. | 


A. 

Prie laimės vartų. 


Aš rymau vakarais prie savo laimės vartų. 
Ar prasivers jie kuomet — nežinia... 
Saldusis džiaugsme, čia užklysk bent kartą, 
Užklysk ant mano lūpų, pamiluok mane! 


Rodos gyvenimas dar daug ką žada, 

Dar nevisi keliai išvaikščioti, dar nevisi.. 
Dar aš turiu pasotint savo dvasios badą, 
Muskrįist, kur plazda ateities žvaigždė šviesi. 


Lyg rudenį geltoni lapai, nudraskytį vėjo, 
Suvytę ir pageltę mano jounos dienos... 
Tačiau dar žydi mano vasarą — vilčių nešėją, 
Man buria didžią laimę naktys mėnesienos, 

Žymesnieji XX amžiaus kitataučiai rašytojai. 


Kaip kiekvienas žmogus, taip kiekviena tauta gyvena savo atskiru 
gyvenimu. Kiekviena jų turi savo bėdų ir džiagsmų savo siekių ir lai- 
mėjimų. Pastabus tautiečiai, matydami savo tautose įvairius gyvenimo 
reiškinius, stengiasi juos įvertinti, o kartais mėgina juos atvaizduoti ir 
yg sukurti iš naujo, 

Geriausia priemonė įvairiems 
pastebėtiems dalykams nušviesti, 
gyvenimo įdoms kelti ir įvairioms 
idėjoms skleisti yra literatūra. O lite- 
ratūra kuria rašytojai ir poetai. 
Daug kas mėgina rašyti ir prirašo 
daug įvairių veikalų, bet ne visi rašy- 
tojai sugeba pagauti tai, kas visiems 
įdomu, todėl dauguma jų praeina 
gyvenimą bemaž nepastebėti. Tik ne- 
daugelis talentingų rašytojų parašo 
tokius veikalus, kad su pasigerėji mų 
skaito juos netik jų tautiečiai, bet 
ir kilos tautos, kaip pav.: Homeras, 
Sekspiras ir Gėtė. 

Ką gi galėtume XX amžiuje 
pavadinti Homeru ar Gėtė? Gai Mi- 
stralį, Tagore, Shaw, Buniną ar Pi- 
randello? Tur būt ne! Atrodo, kad XX 
amžiuje lyg ir nėra didelių rašytojų, 
kurie visa galva praaugtų kitus, ir 
savo kūrybine žvaigžde užtemdytų 
kitų kūrybą. Siandie kiekvienoje tau- 
toje yra daugiau ar mažiau žymių ir 
talentingų rašytojų, bet jie nepra- 
lenkia žymių rašytojų kitose tau- 
tose. XX amžiaus rašytojai tuo tarpu 
sudaro lyg mišką, kuriame visi me- 
džiai lygus, tik kur nekur vienas ki- 
tas maža savo viršunėle praauga 
kitus, laimėdamas Nobelio dovaną. Knistuškės kaimo, Gervėčių vals. jaunieji 
Kadangi šiandie sunku būtų tas ar šeikšii po kryžium kuri vietinis, Liet Šv 
kitas rašytojas pastatyti viso pa- stotė Šventųjų Metų proga. 
saulio rašytojų priešakin, todel nors 
trumpai susipažinkim su atskirų tautų žymiausiais rašytojais. | 

Prancūzijoje žymiausiais XX amž. apysakų rašytojais laikomi: 
Anatol France (Frans), Klaudius Farrare, Barres (Bar) Mauriae (Moriak). 
Geriausiu sodžiaus gyvenimo apysakų kūrėju laikomas Gustav Chevau 
(Ševo). Lirikoj pralenkia visus Paul (Pol) Valery, Paul Fort ir George 
Duhamel (Zorž Dujamel). 

Nobelio premijas už savo kūrybą gavo šie prancūzai: Rene Sully 
1901 m., Mistral 1904 m., [Rolland 1915 m., Anatol France 1921 m., 
Bergson 1927 m. 

Anglijoje žinomi kaipo geriausi apysakų rašytojai: Tomas Hardy, 
Arnold Bennet ir Robert Benson. Poezijos meistru laikomas Butler Jeats, 

satiros geriausiu kūrėju Bernard Shaw (Šo). Nobelio literatūrines dova- 
nas gavo šie anglai: Kipling 1907 m., Shaw 1925 m., ir Galsworthy 1932 r, 

Vokietijoj apysakų rašytojų priešakyje stovi Tomas Mann, Maks 
Kretzer, Gustaw Meyrinek, Erick Remarque (Remark) ir Arnold Zweig. 
Žymiausi dramaturgai — Heinrik Sudermann ir Frank Wedekind; liri- 
kas — Frank Werfel. 

Nemaža Vokiečių gavo ir Nobelio premijas, kaip: Teodor Mommsen 
1902 m., Rudolf Sucken 1998 m., Paul Heyse 1910 m., Herard Hauptman 
1912 m. ir Tomas Mann 1929 m. 


Šiaurinėje Amerikoje geriausiai rašo Teodor Dreiser, Jack London, 
Sincklar Lavis ir Eugene O'Neill. 

Amerikiečių vos tik vienas Sinkler Lavis buvo apdovanotas No- 
belio dovana 1930 m. 

Italijoj geriausiais apysakų ir dramų rašytojais laikomi: Gabriele 
D'Annunzio, Antonio Fogazzaro ir Edmundo D'Amicis, o geriausiu dra- 
maturgu yra Luigi Pirandello ir Roberto Braco. 

Neoplenkė laimes žvaigzdė ir italų. Už kūrybą gerokas jų skaičius 
apdovanota Nobelio dovanomis, kaip pav.: Giosue Carducci (Džiose 
Karduči) 1906 m., Grazia (Gracia) Daledda 1926 m. ir minėtas Piran- 
dello 1934 m. 

Švedijos literatūros žvaigždėmis laikomi: apysakų rašytoja Selma 
Lagerlof, 1904 m. apdovanota Nobelio dovana, novelistas — lirikas 
Verner von Heidenstam 1916 m. apdovanotas Nobelio dovana ir Karol 
Karlfeld, gavęs Nobelio dovaną 1931 m. 

Norvegijoj geriausi rašytojai, apdovanoti Nobelio dovanomis, yra 
šie: apysakų rašytojas Knut Hamsun 1920 m., etinių apysakų kūrėjas 
Sigrid Unset 1928 m. ir Björ - Bjorson 1930 metais. 

Ispanijoj premijuotas 1932 metais Jacinto Beneventae — komedijų, 
rašytojas, Pia Boraja — apysakų kūrėjas, ir Ventura Calderon — no- 
vėlių rašytojas. 

Ukrainų žymausiais rašytojais laikomi: Ivan Franko— poetas drama- 
turgas, Andrej Cajkovski — novėlistas ir Hričenko — apysakų rašytojas. 

Danų geriausiu rašytoju skaitomas Enrik Pontoppidon, gaves No- 
belio dovaną 1917 m. 


Belgijoj Mauricy Meterlink, apdovanotas už kūryba Nubelio dovana 
1911 m. 


Indijoj — Robindranat Tagore. 

Literatūros kūrėjų skaičius kas met didėja. Kūrybos genijus gimdo 
vis naujus, daug žadančius rašytojus, kurių veikalai lyg aidas nuskamba 
po visą pasaulį ir pamažu, šiurkščios kritiko rankos glostomas, tilsta. 
Kas bus įžymiausiu XX amž. rašytoju — parodys ateitis, išskirs istorija, 
nes šiandie daugelis dar kuria, lenktiniuoja ir dar žada pasauliui gražių 
veikalų. Abė 

Marija, Marija! 


v». Palengvink vergiją, 

pagelbėk žmonijai, 

išgelbėk nuo priešo baisaus“. 
Maironis. 

Gegužės mėnuo. 

Nuo saulės spindulių glamonėjimo pasipuošė laukai ir miškai ža- 
liais išeiginiais drabužiais. 

Ūžkukavo raiboji gegutė ir nulekė į svetimąjį lizdą dėtų kiaušinio. 

Pakvipo pasaulis rojaus kvapais ir pakuteno kiekvieno žmogelio 
virpančią krūtinėj širdį. 

Prasidėjo naktys tykios, naktys ramios, naktys be vėjo... 

Ir auksinė padangių žara, nenorėdama skirtis su Lietuvos laukais 
ir miškais, daubomis, slėniais ir kalvomis, bučiavo juos savo drėgnomis 
lūpomis atsisveikinimo ženklan, o ankstų rytmetėlį vėl drėgnais buči- 
niais saldino kiekvieną kartėlio graužiamą daiktą ir gyvį. 

Lietuviškojo oro erdve pasklydo bažnyčių varpų gaudėsys, kuris 
jungė žemę su tolimosiomis dausomis, su pasauliu tik žmogaus širdžia 
ir dvasia pasiekiamu. f 

Gaudė varpai. Kukavo gegutės. Ciulbėjo vyturėliai. Suokė lakštin- 
galos. Gamtos harmonijos klausė kiekvieno žmogaus širdis, klausė 
kiekvieno siela; klausė ir gėrėjosi... 

Ir neiškentė žmonės nepagarbine Dangaus Didybių, nelškentė ne- 
nus'untę Galybių Viešpačiui padėkos žodžių už visas tas gėrybes, 
kurios iš aukštybių pripildė visą žemę ir visų žmonių širdis... 

4 * iš * 

Šimtametis liepynas kvepuoja lengvučiu gegužės mėnesio orų. 

Ties jo kojomis putotomis bangomis savo gyvybę rodo ežeras. 

Liepyno apglėbta sena medinė provincijos bažnytėlė. 

Viduje paveikslų, vėliavų ir stovylų margumynas, 

Altorius. 

Marijos stovyla. 

Dvi degančios žvakės. 

Senas klebonas ir du jo tarnu klūpo. 

Toliau maldingų kaimo moterėlių baltos galvos ir vyrų plikės. 

Palubėse sunkiai dūsauja vargonai. 

Senas vargoninkas už visus esančius bažnyčioje, už visą parapiją, 
maigydamas vargonų klevišius, gieda: 


„Kaip upių bėgimas, 
taip mūs įpratimas 
kaskartą vis traukia žemiau“... 


Jam pritaria varpininkas, maigydamas vargonų dumples. Bažnyčioje 
atsiliepia keletas vos girdimų moterų balsų, bent kiek girdisi ir vyriš- 
kas baubimas. 

* S * 

Tarp didmiesčio mūro sienų balti bažnyčios bokštai. Jie žiūri iš 
aukšto į visą miestą ir apylinkes. Vakarais, apšviesti šešių reflektorių 
spinduliais, mainosi pasakiškomis varsomis ir vylioja praeivio akį ir 
širdį. O praeivių čia nemaža. Jie kuždėtę kužda dienų dienas, Be tau- 

tybės skirtumo, kiekvienas giliau tikis krikščionis nukelia savo kepurę 
ir tuo pagarbina gale bažnyčios kabantį Nukryžiuotojo vaizdą. 

Vakaras. 

Jaunimo ir vyresniųjų pilnutėlis bažnyčios vidus. 

Bažnyčios laikrodis šešis kartus suskambina. 

Suaidėjo varpelis. 

Iš zakristijos išėjo, lydimas būrio jaunų tarnų, kunigas. Sustojo. 
Atsiklaupė ties Marijos paveikslu, kuris tarp degančių žvakių mirgėjo 
nežemiškomis spalvomis. Pro vitražus skverbėsi įvairiavarsė saulė. 
Dalis jos laikė apgaubusi paveislą ir ties juo klūpintį kunigą. 

Angeliškais balsais dūzgeno vargonai. 

Suskambėjo mažyčiai varpeliai. 

Tiesės dešinės ir darė kryžių ženklus, gniaužėsi į kumiščius ir 
mušė kaltas krūtines. Vienas gilus bendras atdūsis nuplaukė altoriaus 
linkui. 

Ir vėl suskambėjo varpeliai. 

Ir vėl nulinko galvos. 

Kunigas išnyko iš žiūrovų akių. 

Prasižiojo virpančios lūpos ir giesmės žodžiai skriejo nuo kiek- 
vieno prie artimiausiai stovinčiųjų: 


„dildyk širdyse kalčių vergiją, 
suteik ramybę, Sveika Marija!“ 
Nutilo. 
Vargonai artistiškai padarė perėjimą. 
Ir vėl maldavimo žodžiai pripildė bažnyčios vidų: 
„Palengvink vergiją, 
pagelbėk žmonijai, 
išgelbėk nuo priešo baisaus!“... 
A. Lapaitis. 


JŪRATĖ. 
Pirmoji žibutė. 


Maža, skaisti, šviesi žibutė, 
Pravėrė mėlynas akis... 
Jauna, laiminga ir linksmutė, 
Belaukė tik, ką saulė pasakys. 


Zefyras, lėkdamas pro šalį, 
Lengvai bučiavo veidą jos. 
Dainavo jai dausų dainelę, 


Kaip jis padangėse skrajos, 


Nebojo ji nei balto sniego, 
Nei šiauraus, pikto, šalto vėjo, 
Pirma pabūdo ji iš miego 

Įr mišką žadinti norėjo. 


Pavasarį jauna sapnavo... 
Ištroško saulės spindulių. 
Sidabro balseliu dainavo — 

— Myliu Tave, Saulut, myliu... 


Bet štai atėjo šalias rytas. 
Sugrįžo dar žiema balta... 
Salnos piktosios nuraškyta, 
Mirė žibutė nekalta... 


Židrias akis tyliai užmerkė, 
Suspindo tik rasos lašai... 

Gal skundėsi tyliai... Gal verkė, 
Kodėl, likime, tu ją užmiršai, 


` 


Londono švituriai. 


Šio mėnesio pirmomis dienomis Anglija šventė nepaprastą šventę — 
minėjo savo karaliaus Jurgio V dvidešimts penkerių metų karaliavimo 
jubiliejų. Prie šių iškilmių anglai stropiai rengėsi ilgą laiką. Iškilmių 
metu Londonan priplauke iš viso krašto minios žmonių, o iš kolonijų 
ir dominijų gubernatoriai ir atstovai. Buvo laikomos pamaldos, rengia- 


mos eisenos, visas Londonas tvaskėjo šviesos švituriais. 


Šiandie, kada daugelyje kraštų revoliucijų bangose paskendo karalių 
sostai, kada įsigalėjo jų vietoj diktatūros, tokios iškilmės, karaliaus 
garbei atrodo keistokai. 


Krūminių kaimo, Valkinykų vals., Liet. Šv. Kazimiero D-jos s` yriaus choras, 
kuris dar nesenai susiorganizavo, o jau suskubo gražiai pasirodyti lietuviš- 
kuose vakaruose. Apskritai šis skyrius daug dirba šviesos darbo. Paskuti- 
niuoju laiku čia įsikūrė sporto sekcija, kuri įsigijo reikalingiausius sporto 


įrankius. 


* 


Tiesa yra dar karalių ir kitose valstybėse. Bet ten jie laikosi tra- 
dicijos jėga arba būna nusipelnę savo kraštui (Belgija, Danija). Anglijoj 
gi karalius turi visai kitos reikšmės — anglai gerbia savo karalių ir 
saugoja jį politiniais sumetimais. | 

Anglijos karalius yra Didžiosios Britanijos (Anglijos, Irlandijos ir 
Škotijos) karaliumi, o kartu ir visos Britų Imperijos cesorium, bemaž 
ketvirtadalio pasaulio t. y. 41!/+ mil. kvadrat. kilometrų žemės ploto ir 
480'/> milijonių žmonių valdytoju. 

Karalius Jurgis V užėmė sostą 1910 m. ir gabių politikų padeda- 


mas karaliauja iki šiai dienai. Iš ko gi sudarytą ta jo imperija? 

Pirmoje eilėje Britų salos — Anglija, Škotija ir Airija. Be šių salų 
svarbiausiu Anglijos galybės ramščiu yra Indija, didžiulis ir labai tur- 
tingas kraštas su 325 milijonais gyventojų. Indiją valdo Anglijos vice 
karalius. 

Taip pat yra anglų valdoma Kanada, turinti 12 milijonų gyventojų. 
Be to anglų valdžioj New-Foundlandija, Australija, Egiptas, Pietinė Afrika, 
Naujoji Zelandija, turtingas arabų kraštas — Irakas, Palestina, Transjor- 
danija, daugybė didžiųjų ir mažųjų salų. Tuo būdu Anglija laiko savo 
rankose visus jūrų kelius, už ką turi mokėti jai kitos valstybės dide- 
lius mokesnius. Visuose kraštuose ir visose pasaulio dalyse turi dau- 
gybę kolonijų, kurios tarnauja jiems kaipo prekybos rinkos ir strategi- 
niai punktai. 

Visas dominijas valdo arba vicekaraliai arba karaliaus skirti gu- 
bernatoriai. Dominijos ir kai kurios valstybės atrodo lyg ir savarankios 
ar bent turi plačias teises, o su Britų Imperija jungia jas tik bendras 
karalius, dabartinis Jurgis V. Jo viešpatavimo predžia buvo nelengva. 
Apie 1910 metus vyko Anglijoj įvairios sociales reformos. Darbininkai 
ir moterys reikalavo praplėsti jų teises, o Airijos nuolatiniai bruzdėji- 
mai drumstė vidurinį Anglijos gyvenimą ir kėlė tarpusavio rietenas. 

Kilus Didžiajam karui Anglija prisidėjo prie santarvės. Didysis 
karas Anglijai daug kaštavo. Kare žūvo virš milijono geriausių jos vyrų, 
kelius kartus vokiečiai bambardavo Londoną, apšaudė Anglijos uostus. 
Anglai prakišo net kelius jūrų mūšius. 

Bet pagaliau anglai karą laimėjo, gavo daug naujų žemiu, politirę 
Pabaltes valstybėms įtaką ir Tautų Sąjungoje pirmai smuiką. Be to žy- 
miai prapletė savo prekybą. 

Anglijos galybę sudaro prekyba ir pramcnė. Anglai savo domiri- 
jose ir kolonijose pigiai perka žaliavą, pargebera savo laivais ramo, 
čia savo fabrikuose perdirba savi žmonės ir vėl gabena pagamint-s 
prekes į dominijas ir kolonijas, kur brangiai parduoda viet'niems žmo- 
nėms. 

Parsigabenti žaliavos juk turi iškur. Iš Indijos gatena bovelną, iš 
Australijos vilnas, iš Pietų Afrikos auksą ir daimantus, iš Kanados 
kviečius, mėsą ir medžius, iš Ceilono arbatą, iš Jamaikos romąir cukrų, 
žodžiu, Anglijos prekyba apima visą pasaulį. Geriausia anglų prekybai 
rinka buvo Kinai, kuriuos anglai išnaudojo be jokio pasigailėjimo. 

Bet vistik Britų Imperija kinta. Kanada, Australija, Pietinė Afrika, 
Airija, taip vadinamos dominijos, tapo bemaž nepriklausomomis val- 
stybėmis, jungia jas tik tas, kad jų karaliumi yra anglų karalius. Preky- 
boje anglams daro konkurenciją Amerika, Japonija ir net pačios domi- 
nijos. Kas kart labiau bruzda Gandhi vadovaujama Indija, De Valeros 
žadinama Airija, komunistų sukurstyta Afrika. Vienoj, kitoj saloje 
daromos prieš anglus demonstracijos. 

Pati Anglija neturtėja, pamažu sustoja dirbtuvės, dideja bedarbė. 
Mažėja jos svoris ir tarptautinėj politikoj. 

Anglija, minėdama savo karaliaus jubiliejų, norėjo uždemonstruoti 
- pasauliui savo jėgas. 

Nors ir labai tvaksėjo Londone žiburiai iškilmių dieną, bet reikia 
pripažinti, kad Londono, o kartu ir visos Anglijos, švituriai pamažu gęsta 
ir Britų Imperija stovi didelių atmainų išvakarėse. 


cH 


A. Rimš zitis. 

Pavasario simtonija. 


Ir vel rūkuos paskendo pilis Gedimino. 
Sekundei vėl užmiršo, ką Nėris kuždėjo, 
Kas jai skaudėjo, kas ją neramino... 
Nuskriejo praeitin sparnais Panerių vėjo... 


Pavasario naktis šešėliais mieėslą išdabino. 
Nulinko iš dangaus geaži, jauna, žvaigždėta, 
Svelnučiais dausų tonais tolin numasino 
Maldos ir ilgesio simfonija — gamtos pradėta. 


Pavasario šaunioj simfonijoj paskendo 
Bejėgis skundas, ką taip širdį gelia. 
Tik i aukštybės, maldos žodžiai skrendą 
Už tą pavasarį, jaunutį — žalią. 


KREGŽDŽIŲ V VIENYB BË. 


Tai buvo senai. Aš dar buvau visai mažas. 

Pavasarėjo. Meili, atbundanti gamta viliojo oran. Išėjau kieman ir 
atsisėdau saulutės atakaitoje. Saulutė dar neaukštai buvo pakilusi, bet 
kas dieną jos kelionės lankas dangaus pusrutuly didėjo ir didė,o. Kas 
rytas ji vis anksčiau patekėdavo ir, atlikusi dienos darbus, sušildžiusi 
atbundančią žemę, sustiprinusi savo spinduliais atgijančius po žiemos 
miego gyvius, leidosi į vakarus ir lyg atsisveikindama mylimą žeme, 
kurios ji niekuomet nepamiršta atlankyti, siuntė jai ilgus rausvų spin- 
dulių pluoštus. Dienos metu, kada saulutė spindėjo aukščiausiai paki- 
lusi dangaus skliaute, ji bėrė nesuskaitomą daugybę skaidriųjų spin- 
dulių, kurie taip meiliai su pavasarišku šypsniu bučiavo kiekvieną me- 
deli. Sypsojos gamta, numetusi įkyrų žiemos - jungą, sparčiai žengė 
priekin — tvarkėsi. Sniegas jau visai baigė tirpti. Tik kur-ne-kur slė- 
niuose, kur nesiekdavo saulutės spinduliai, tūnojo pajuodavusio sniego 
lopiniai. Ciurleno upeliai. Vanduo buvo drumzlinas, nešvarus. Aukštai 
iškilę vyturėliai giedojo ankstyvo pavasario giesmejė skelbdami žmo- 
nėms linksmą naujieną — pavasarį. 

Medžiai stovėjo dar nuogi, be žaliojo apdaro. Bet ir jie, kai sau- 
lutė —motutė ėmė labiau kaitinti, pradėjo skleisti pirmuosius pumpurėlius. 

Priešais namus, kieme stovėjo svirnas. Jį supo aukšti, seni me- 
džiai. Nekantriai laukiau, kada jų aukštos viršūnės, plačios šakos pasi- 
puoš nauju, pavasarėlio dovanotu, žaliu rūbu. 

Svirnas buvo senas, kiek palinkęs šonan ir gerokai susmukės žemėn. 
Jo didelėse, erdviose pastogėse sukdavo įvairūs paukščiai lizdus ir 
perėdavo mažučius. Be to viename gale, kuris buvo apmuštas lentomis 
kasmet kregždės libdydavo sau namukus. lr gražu gi budavo vasarą! 

Ypač ryte, kada oras esti nepaprastai ramus, tylus, kada gamta dar tik 
atbunda iš nakties miego — rimties, tada paukštelių — giesmininkų 
čiulbėjimui, rodos, ir galo nesimatė.., 

Rtšilo. Emė skrysti iš tolimų kraštų paukščiai. Vieną dieną par- 
skrydo kregždės. Aš labai džiaugiausi užjūrių svečiais, kurie mus atlanko 
kiekvieną pavasarį. Jos buvo nepaprastai meilios, grakštutės, tarytum 
išsimaudžiusios atogrąžų vandenyse. Tik atrodė nuvargusios. Mat, 
vargšutės didelę kelionę atliko. Tačiau ilgai negaišo. Apžiūrėjusios 
svirną, jo pastoges ir suradusios patogią, tinkamą lizdui libdyti vietą, 
rytojaus dieną ėmėsi darbo — nešiojo snapuku prūdo pakraščiuose 
paimtą purvą ir libdė namelį. 

Mes vaikai tai tiesiog nenuleisdavome nuo jų akių ir jas sekda- 
vome. Dažnai net pasiskirstydavome: vieno šis lizdelis, o antro kitas. 
Kiekvienas sekdavome savo kregždučių poralę ir, rodos, jei būtume 
galėję, tai mielu noru joms padėtume, kad tik greičiau sulipdytų, už- 
baigtų namuką. O man kartais dingtelėdavo galvutėn mintis: kas būtų, 
jeigu namukas sugriūtų? Dieve, kiek tie paukšteliai dirba, vargsta! Ir vėl 
viską reiktų pradėti iš naujo! 

Bet laimei mano kregždutės laimingai pabaigė lipdyti lizdelį—ne- 
muką ir po poros dienų, kada jis gerokai apdžiūvo, pabalo, ėmė sukti, 
tvarkyti lizdelio vidų. Rankiojo ir snapeliu nešiojo įvairius lengvučius 
žabarėlius, margaspalves plunksneles, šerius, vilnas, pūkelius ir kitą. 

Bėgo laikas. Bematant praėjo savaitė. Kregždutės sutvarkė lizdelį 
ir, matyt, patelė ėmė dėti kiaušinėlius. Jos išskėtusios sparnelius 
skraidė po kiemą, gaudė musėles ir nutūpusios ant kraiko linksmai 
čirškė — giedojo. 

Nors daug buvo kregždžių, tačiau netrūko ir kitų paukštelių. Ypač 
mesdavosi į akis dideli špokų ir Žvirblių būriai. Daugiausiai špokų bū- 
davo susimetę į seną liepą, kuri stovėjo bemaž vidury kiemo. Jos 
išpuvusiame stuobry buvo daugybė jų lizdų. Be to nemaža jų perėda- 
vosi ir sodė, kur beveik kiekviename vaismedy buvo inkilas. Jie gra- 
žiai švilpaudavo, čirškėdavo. Tačiau pavasarį špokai kieme mažai 
lakstė, jie skrido į laukus ir sekė vaga paskui artoją, rankiodami ilgais 
snapais sliekus ir kitas kirmėlaites. 

Zvirbliai jautėsi esą tikri šių pastogių šeimininkai. Jie net pikti- 
nosi, kad kregždės, vos tik neseniai parskridusios iš svetimųjų kraštų, 
ėmėsi taip uoliai šeimininkauti. Zvirbliai pyko, matydami, kad parskry- 
dus kregždėms, žmonės jomis daugiau domisi, o juos pamiršta... 

— Matai, kokios jos gudrios. Vos tik parskrydo, užėmė mūsų vie- 
tas ir nori mus visai iš pastogių išstumti — kalbėjo drąsus žvirblis. — 
Ne, broliai, mes esame pakankamai drąsūs ir kregždėms nepasiduosime! 
Už mus, žvirblius, drąsesnių nėra! Juk mes net šalčiausiu žiemos metu, 
kada visa žemelė pridengta baltu sniegu, neapleidžiame gimtojo Lietu- 
vos krašto ir kantriai kenčiame alkį, badą, — šūkavo žvirblelis, — Tiesa, 
žmonės skundžiasi, kad mes vasarą jiems daug žalos darome, bet tegu 
nors vienas jų pagalvoja, kokį vargą kenčiame žiemą, kada niekur ne- 
galima surasti nė vieno grūdelio... Apie tai nė vienas mūsų priešas 
nenori pagalvoti! 

Drąsusis žvirblis, matyt, pataikė visiems į širdis ir jie ėmė sutar- 
tinai triukšmauti. 

— Anadien girdėjau, — kalbėjo kitas žvirblis — kaip kregždės tarp 
savęs kalbėjosi ir juokėsi iš mūsų. Girdi, tie žvirbliai tikri nenaudėliai. 

Kiek jie žmonėms pridaro žalos: nulesa vos tik prasirpusias uogas, iš- 
kulia kviečius, išlesa kanapes. O mes, kregždės, žmonėms jokių nema- 
lonumų nedarome. Mes tik museles gaudome ir tuo būdu juos dar giname. 

— Palaukite, jus gudragalvės, mes parodysime, ko verti, —sučirškė 
piktai visi žvirbliai kartu. 

Ilgai dar žvirbliai šūkavo ir ginčijosi, kokiu būdu geriausiai kregž- 
dėms atkeršyti. Pagaliau jie išsiskirstė, nutarę pulti jas ir išvaryti iš lizdų. 

Vieną rytą aš atsikėliau anksti ir išėjau kieman. Ore girdėjosi 
didelis paukščių triūkšmas. Kregždės lakstė, zujo ir kažko neramiai 
čirškė. Zvirbliai buvo susimetę pastogėn. Priėjęs arčiau pastebėjau, 
kad vienas kregždės lizdelis buvo žvirblių užkariautas. Kregždutė išvyta. 
Jame sėdėjo žvirblis ir iškišęs galvą dairėsi. Kiti žvirbliai zujo aplink, 
neleido kregždutei prisiartinti. Kelius kartus vargšė kregždutė puolė prie 
lizdelio, bet, deja, storasnapio žvirblio nepasisekė išvyti. Tada kregždė 
susikvietė daugiau savo draugių, kažką jos sučirškėjo ir dingo už namų. 
Po kurio laiko jos sugrįžo ir kiekviena snapely atsinešė purvo. Jos visu 
būriu puolė prie lizdelio ir akimirksny užlipdė langutį atneštuoju purvu. 
O įnamis žvirblis ir pasiliko jame užmūritas. Kiti žvirbliai, pamatę ne- 
paprastą kregždžių karžygiškumą, pasitraukė ir daugiau jų nebekliudė. 
Kerštuolis žvirblis nustipo badu tamsiame, užmūrytame kregždės lizde. 

Jau daug praėjo laiko nuo to įvykio. Kasdienio gyvenimo rūpes- 
čiai, vargai išdildė nevieną gražų kūdikystės dienų atsiminimą. Tik šis 
didvyriškas kregždučių kovos vaizdas neiždilo mano atminty. 

V. Tolutis. 


JONAS ČEKAUSKAS 


PAVASARIS. 


Šalta žiemužė jau praėjo, 
Sutirpo sniegas ir ledai. 
Negirdim kaukiant šiaurės vėjo, 
Nes jau šalia žiema praėjo. 


Jau žydi lankose žiedai, Gražus pavasaris Tėyynėj. 
Gamta dėkoja Sutverėjui, Jau čiulba paukščiai, žydi gėlės, 
Kad jau šalta žiema praėjo, Kaip ramu, gera man krūtinėj. 
Sutirpo sniegas ir ledai. Skaistus pavasaris Tėvynėj. 


Iš gilaus miego gamta kėlės, 
Lai skamba mūsų sutartinė, 
Lai bus pavasaris krūtinėj, 
Lai žydi širdys, žydi gėlės... 

Oro stebėjimai. 


Oro atmainos turi tokios didelės reikšmės, kad jau gilioje senovėje 
žmonės dėdavo daug pastangų atspėti, kokio oro reikia laukti. Tačiau 
tos pastangos apčiuopiamų vaisių tepradėjo duoti tik tuomet, kai buvo 
išrasti tam tikri prietaisai vyriausiems atmosferos reiškiniams stebėti 
bei matuoti. 

Temperatūrai (šilumai ir šalčiui) matuoti turime termometrus. Oro 
slėgimą matuojame barometrais. Yra tam tikrų pabūklų vėjo kryptims 
nustatyti ir vėjų stiprumui matuoti; pagaliau, yra prietaisų, duodančių 
galimumo nustatyti, kiek iškrito lietaus ir sniego. Šituos prietaisus tu- 
rėdamas, žmogus jau gali pradėti moksliškus oro stebėjimus, bet galimų 
oro atmainų jis dar nepajėgs atspėti, kadangi tokiems spėjimams reikia 
labai plačiu mastu vedamų stebėjimų, apimančių labai tolimas žemės 
kamuolio vietas. 


Seniau buvo manoma, kad mokslininkas, apsišarvavęs atitinkamais 
instrumentais, gali atspėti orą ištų davinių, kuriuos jam pavyks susekti 
savo observatorijoje. Kad toks manymas buvo klaidingas, parodė vienas 
labai ryškus įvykis 1854 m. Tuomet ėjo karas Krimo pusiausalyje, pie- 
tinėje Rusijoje. Turkai ir jų sąjungininkai, —prancūzai, anglai bei itaiai,— 
kovojo prieš rusus, įsistiprinusius Sevastopolyje ir jo apylinkėse. Lap- 
kričio 14 d. visai netikėtai įvyko baisus viesulas Krimo pusiausalyje ir 
audra Juodojoje jūroje. Viesulas išvartaliojo sąjungininkų kariuomenės 
palapines, sunaikino apkasus bei kitus įsitvirtinimus. Audra išblaškė jų 
laivyną, keletą laivų apdaužė, o vieną visai paskandino. Trumpai sakant, 
gamta kelių valandų laikotarpy padarė sąjungininkams tiek nuostolių, 
kiek per kelis mėnesius neįstengė padaryti rusų ginklai. 


Sitas atsitikimas paskatino Paryžiaus observatorijos direktorių 
kreiptis į visos Europos observatorijas, kad suteiktų žinių, koki atmo- 
sferos reiškiniai buvo pastebėti tai nelaimei bebrestant. [š pranešimų 
paaiškėjo, kad kalbamąją audrą buvo galima iš anksto atspėti, jeigu 
būtų buvę žinoma, kas pastebėta įvairiose Europos vietose. Pasirodė, 
kad audra slinko iš vakarų į rytus, Krimo pusiausalio kryptimi, nuolatos 
didėdama ir stiprėdama. Pradžioje ji pasireiškė tik stiproku vakarų vėju, 
kiek toliau į rytus pavirto į vėtrą ir pagaliau išaugo į baisų viesulą 
ir audrą. 

Nuo to laiko pradėta rūpintis suorganizuoti tarptautinį oro stebė- 
tojų bei oro reiškinių tyrinėtojų bendradarbiavimą. Visose valstybėse 
įsteigta tam tikrų įstaigų, vadinamų metereologijos stotimis, kurioms 
pavestas oro stebėjimas. Mūsų laikais tokių stočių visame pasaulyje 
yra keli šimtai tūkstančių. Jos kiekvieną dieną maždaug vienodais bū- 
dais ir visos tomis pačiomis valandomis užrašo, kiek šilumos ar šalčio 
rodo termometras, kokį oro slėgimą rodo barometras, kokios linkmės 
ir kokio stiprumo vėjas pučia, kokiu stiprumu lyja arba sninga ir t. t. 
Savo stebėjimų davinius mažesnės stotys praneša savo šalies centri- 
nėms stotims. Pastarosios padaro gautųjų pranešimų santraukas ir tele- 
grafu, telefonu, per radio ir kitomis greito susižinojimo priemonėmis 
praneša kitų kraštų oro stebėjimo centrams. Čia kiekvieną dieną suda- 
romi tam tikri žemėlapiei, kuriuose žymima, kokį oro slėgimą rodė 
barometrai įvairiose pasaulio vietose, kiek laipsnių šalčio ar šilumos 
buvo tose pačiose vietose, kur ir kiek lijo arba snigo, kur buvo giedra, 

kur apsiniaukusi, kur siautė audros bei darganos, kokios krypties ir 
kokio stiprumo pūtė vėjai ir t. t. 

Lygindami kelių pastarųjų dienų tokius oro žemėlapius, galime 
pastebėti, koki orai artėja mūsų kraštan, koki nuo jo tolinasi. Tas duoda 
galimumo apytikriai spėlioti, kokio oro galima yra laukti aitimiausiomis 
dienomis. Tie spėliojimai nevisuomet pasitvirtina, nes mokslai dar nėra 
padarę tokios pažangos, kad galėtume visai tiksliai apskaičiuoti, kurie 
oro reiškiniai iš gretimųjų kraštų ateis į mūsų šalį, kurie neateis. 

Didžiausios reikšmės oro spėjimams turi oro slėgimai, oro tempe- 
ratūra (šiluma ir šaltis) ir krituliai (lietus, sniegas). 

Oro slėgimai ir jų kitėjimas turi vyraujančios reikšmės ateities 
orui. Tie slėgimai be paliovos kinta. Vienur jie daugiau slėgia žemės 
paviršių, kitur mažiau. Vidutinis, arba normalus oro slėgimas būva tada, 
kai barometras rodo 760. Tas reiškia, ked oras vieną kvadratinį metrą 
ar kurio kito dydžio paviršių slėgia tiek, kiek galėtų slėgti tą patį pa- 
viršių gyvasidabrio stulpas, turintis 760 milimetrų aukščio, užimdamas 
visą tą paviršių. 

Kai barometras rodo mažiau, negu 7€0, tai sakoma, kad toje vie- 
toje yra žemas oro slėgimas. Barometrui rodant daugiau kaip /60, tu- 
rime aukštą oro slėgimą. 

Zemas ir aukštas oro slėgimas paprastai apima gana dideles že- 
mės paviršiaus sritis. Tos vietos, kur pasireiškia pats mažiausias, arba 
pats“ didžiausias slėgimas, yra vadinamos žemo arba aukšto slėgimo 
srities centru. Žemo ir aukšto slėgimo oras nestovi vietoje. Jis slan- 
kioja iš vietos į vietą. Atrodo tarytum eina nepaliaujamos žemo ir au- 
kšto slėgimo rungtynės. 

Zemam oro slėgimui atslinkus, paprastai dangus apsiniaukia, pra- 
deda lynoti, vėliau būva smarkus lietus, kurs išlėto mažėja, dangus 
pradeda giedrėti ir visai nusigiedrina tuomet, kai žemojo slėgimo sri- 
tis nuslenka toliau. Pavasarį ir vasarą žemą oro slėgimą lydi oro atvė- 
simas (temperatūros kritimas) rudenį ir žiemą — oro atšilimas arba 
atodrėkis (temperatūros kilimas). 


Aukštojo slėgimo laikotarpiais dangus būva giedras. Vasaros metu 
tą slėgimą lydi karštos dienos ir vėsios naktys, o žiemos metu—-dideli 
šalčiai dieną, kurie naktį dar padidėja. 

Darant oro apžvalgas, pirmiausia reikia žiūrėti, kurio slėgimo 
(aukšto ar žemo) įtakoje randasi mūsų kraštas ir kurio slėgimo įtakoje 
jis atsidurs artimiausiomis dienomis. Toliau žiūrime, kokia buvo pasta- 
rosiomis dienomis oro temperatūra (kiek laipsnių šilumos arba šalčio), 
kiek buvo kritulių (lietaus ar sniego). Tuos duomenis turėdami ir žino- 
dami, koki orai buvo gretimuose kraštuose ir kurie orai iš gretimųjų 
kraštų slenka mūsų pusėn, kurie nuo mūsų tolinasi, galime spėlioti, 
koks oras bus mūsų krašte artimiausiomis dienomis. 


K. 

Pavasariški nemalonumai. 


(Monologas). 
Kai jau taip susipažinom ir, galima sakyt, susibičiuliavom, tai ko 
čia slėptis — išduosiu jums dar vieną savo šeimyninę paslaptį. Kaip 


gal pastebėjot, mano galvos kiaušiniu nepraskelsi, bet pilvosopijos ir 
kitų knyginių edukacijų jinai nematė. Mane daraktorius Ciprijonas per- 
varė du kart per maldaknygę, tai aš savo maldaknygę iš abiejų galų 
gerai skaitau, o, sakysim, kalendoriuje negaliu susigaudyt ir gana. Tenai 
ir raidės kitokios ir kitaip sustatytos, nors tu sprandą nusisuk — nesu- 
prasi kur galas, kur pradžia. 

Kad aš rašto negliaudau, kaip riešutų, tai aš sau tai dovanoju. 
Neišmokau ir gana. Bet aš negaliu dovanoti tiems, kurie savo raštais 
kitus bėdon invelia. Štai, kad ir prieš Atvelykį nudundėjom su boba 
Kiauliniškėn kas savo reikalais. Tik šmaukšt, ir atsirado prie vežimo kaž- 
koks guzikuotas berniukštis su kalendoriais. Kiti perka ir aš vieną nu- 
sipirkau. Sako, visa išrašyta kaip ant delno, kas kada gaspadorystėje 
reikia veikti, o man jau nuo senai plakėsi galvoje mintis, kad savo 
gaspadarystę pagal naujausius knygų nurodymus pertvarkius. Mat kalba, 
kai iš knygų ką nors padarai, sakysim, mėšlą išveži, tai visai kitaip 
dera ir brangiau už tokius javus moka. 

Parsivežiau kalendorių namo ir ėmiau ieškoti jo lapuose ūkio pa- 
žangos. Atverčiau vieną kitą puslapį, o gi žiūriu — stovi vėjinis malū- 
nas išmaliavotas. Tuoj supratau ką reiškia malūnas su sparnais. Reiškia— 
šalin rankinės girnos iš kamaros. Tuoj liepiau piemeniui girnas, kaipo 
seną ir nekultūringą malimo priemonę, išardyti ir malkom suskaldyti, 
o akmenis pašiūrėn išritinti, 

Daboju toliau, o gi — arkliai kaip gyvi su naujais apinasriais. 
Reiškia ūkio pažanga reikalauja naujų apinasrių. Pasiskolinau bankely 
pinigų ir užsakiau savo kumeliotei naują apinasrį, o ta pačia proga už- 
sisakiau ir brikelį ant geležinių ašių su lenktom jienom. Naujas pa- 
kinktas visą gaspadarystę kaip ir atnaujino. Net akyse šviesiau pasdarė, 
kai savo akimis pamačiau ūkio pažangą. 

Reikia, manau, daugiau kalendoriuje ūkiškos šviesos ieškoti. Parsi- 
kviečiau Puskeršio Benaduką iš Skersabalio. Vyras dar tik porą metų 
kelnėmis muvi, bet jau dvi žiemi mokyklon klampojo — skaito iš le- 
mentoriaus ir kitokių knygų. Tiesa, susipažinom mudu nelabai garbingai 
pernai vasarą, kai radau varlės koją parugėje susirietusį, o Skersabalio 
kiaules mano bulvėse. Gal ir nereikėjo tuomet berniukėlio diržo sagtim 
ištvoti, bet jau toks piktumas buvo paėmęs, kad ir nepamačiau, kaip 
mano diržas apie Benaduko blauzdas z2psiviniojo. Bet kas buvo, tai 
buvo.Piktumas užeina ir pareina, o kai berniukas mokytas, tai tegul jau 
nuo mažens pratinasi ūkio kultūrai tarnauti. Parsikviečiau ir paprašiau, 
kad jis kalendorių nuo galo galan perskaitytų ir kryžiukais pažymėtų, 
koki darbai kada reikia dirbti pagal naujausius kalendoriaus nurodymus. 

Benadukas, matyt, apie mūsų nesusipratimus jau užmiršęs. Kaip 
tik atėjo, rankon pabučiavo ir pradėjo kalendoriuje kryžiukus statyti. 
Reiškia, pavasario pradžią pažymėjo vienu kryžiuku, kada avis kirpti — 
dviem kryžiukais ir taip toliau, Kada bičių aviliai atkišti—išėjo net apie 
penkioliką kryžiukų. Aš gerai insikaliau galvon, kurie kryžiukai ką reiškia 
ir pradėjau naujoviškai pagal kalendorių gaspadoriauti, 

Kad žinotumet, iš karto kaip iš akmens visa nuėjo. Kalendoriuje 
kryžiukas rodo, kad jau pavasaris. Visa aiškiai išrašyta: toks ir toks 
dienos ilgumas, tiek ir tiek šilumos, o kai pažiūri pro langą — sninga. 
Taip išrokavau, kad iki pirmo kryžiuko, reiškia, iki kalendoriško pava- 
sario, visus dobilus galvijams sušerti, nes kaip gyvuliškas sutvėrimas 
žolės paragaus, tai sauso pašaro nebeės, o išmesti gaila. Kryžiuku pa- 
žymėtą dieną paskutinę kuokštę šieno dvilajai pamečiau. Per žiemą 
gyvuliai dobiluos insikasę gulėjo, o po Velykų reikėjo nuo stogo šiau- 
dus plėšti. Va, tau ir kalendoriaus ūkiški patarimai. 

Bet dar didesnis nemalonumas atsitiko su bitėmis. Pažiūriu kalen- 
doriun — o gi penkiolika kryžiukų stovi išrašyta, reiškia, čia jau ra- 
šoma apie bičių reikalą arba, kitaip sakant, reikia aviliai atkimšti. Nors 
dar be kailinių gamtos gražybės laukan nevilioja, bet jeigu jau kalen- 
doriuje parašyta, tai, matyt, naujoviškas ūkio vedimas to reikalauja. 
Apsivilkau savo senais skrebukais, užsimoviau ušmalus. Rodos, kaip ir 
nešalta. Išėjau ir atkamšiojau visą dešimtį avilių. Po to Dievas davė 
dar sniego ir truputi papustė. Porą naktų kamaroje bobos pienas sušalo. 
Kai po dviejų savaičių per apsirikimą pasirodė saulė, išėjau bičių pada- 
boti. Apčiūpinėjau visus avilius. Kaž kaip bičių nesimato. Paklausiau, 
pridėjęs ausį prie avilio, — ir viduje nesigirdi. O gi pasirodo, todėl nesi- 
girdi, kad visų sušalta visa dešimtis avilių kepte iškepę. 

Aš tuoj už kalendoriaus ir Skersabalin pas Puskeršį. Sučiupau Be- 
naduką su rezginėmis pakluonėje ir ėmiau plūsti: 

— Tu, sakau, varlės koja, ką reiškia kalendoriuje penkiolika kry- 

žiukų? 
| — O tas, varlės koja, sako: 

— Gi reiškia — dagloji reikia skersti. 

— Tai keliais kryžiukais sukryžiavai avilių atkišimą? 

Benadukas bakst pirštu ir parodė šešioliką kryžiukų. Tada spio- 
viau ant Puskeršio vartų ir parėjau namo. Kalendorių iš piktumo pri- 
kaliau priemenėje ant sienas ir taip pat penkius kart apspioviau. iE 
noma, jau vis vien medučio šiemet nebebus. Ir šiandie dar piktai nu- 
sispiaunu, kai pamatau dešimt tuščių avilių palangėje. 

Kalendoriaus sustatinėtojams mano bitės nei šilta, nei šalta. Jie 
sustatė kalendorių, išsiuntė žmoneliams ir žinokitės. O kad Kumpėda 
liko be kruopelės medaus, tai jiems nuo to nebus karčiau. Kad taip 
būtų lengva tuos kalendorininkus sutikti, kaip Kiauliniškės zakristijoną, 
tai mes dar pasirokuotum. Tada aš jiems parodyčiau ir jų pačių išrastą 
pavasarį ir kada aviliai reikia atkimšti. 

Bet Kiauliniškė toli nuo Vilniaus. Nors tu plyšk čia protestuoda- 
mas — vis tiek niekas tavęs tenai negirdės. O be to šitam reikale ir 
Puskeršio Benadukas truputį kaltas — deglosios skerdimą su avilių 
atkimšimu blogai sukryžiavojo. Visuomet šitaip, kai tik žmogus inklimp- 
sti, tai aiškiai matai, kas kaltas, bet kas iš to, kad jau inklimpęs, — 
tada ir kaltininkai nieko nepadės. 

Kumpėda. 

IŠ NEPR. LIETUVOS. 


— Hitleriškoji Vokietija sudaro 
rūpesčio visai Europai. Blogi Vokie- 
tijos santykiai su dauguma valstybių, 
blogi ir su Lietuva. Ypač buvo vo- 
kiečiams gera proga pabruzdėti prieš 
Lietuva, kai buvo Kaune teisiami 
126 Klaipėdos hitlerininkai, kurie 
rengė sukilimą. Gegužės mėn. 13 
dieną Vyriausias Tribunalas nagri- 
nėjo 80 hitlerininkų kasacinjus skun- 
dus ir visus atmetė, kariu užtvirtin- 
damas karo teismo sprendimą. Tuo 
sprendimu keturi hitlerininkai buvo 
nuteisti sušaudyti, o kiti ilgus metus 
kalėti. Tačiau Valstybės Prezidentas 
nuteistųjų mirti pasigailėjo ir mir- 
ties bausmę pekeitė kalėjimu iki 
gyvos galvos. Po to Hitleris, kalbė- 
damas Reichstage, pareiškė, kad su 
visais kaimynais galįs pasirašyti ne- 
puolimo sutartis, išskyrus Lietuvą. 
Tačiau beveik visi Hitlerio kaimynai 
jam netiki ir nesiskubina sutarčių 
pasirašinėti. Tuo tarpu Vokietija per 
silpna, kad galėtų pradėti karą, o 
jeigu kada pamėgintų bent vieną 
kaimyną užkabinti, tai ir vėl turėtų 
prieš save beveik visą pasaulį, kaip 
didžiajame kare. 


— Šių metų gegužės 17 d. su- 
kanka lygiai 60 metų, kai mirė žy- 
mus rašytojas, didelis blaivybės idė- 
jos skleidėjas ir lietuvių liaudies 
gaivintojas vyskupas Motiejus Valan- 
čius. Sias sukaktuves Nepr. Lietuvos 
visuomeninės ir kultūrinės organiza- 
cijos ruošiasi plačiai paminėti. Ta 
proga Kauno ir Klaipėdos lietuviš- 
koji spauda aprašinėja vysk. M. Va- 
lančiaus gyvenimą ir jo padarytus 
nuopelnus mūsų tautai. 


— Gegužės 11 d. Kaune įvyko 
Lietuvos tautiškosios jaunuomenės 
„Jaunosios Lietuvos" sąjungos atsto- 

vų suvažiavimas. Jame dalyvavo 233 
skyrių 'atstovai ir 32 rajonų vadai. 
Suvažiavime padaryti svarbūs nuta- 
rimai, pakeisti sąjungos įstatai ir 
priimtas trims metams veikimo pla- 
nas. Pagal pakeistus įstatus šios 
sąjungos tikslas - jungti visą lietuvių 
jaunuomenę vieningam tautiniam 
darbui; kelti lietuviškumas, stiprinant 
lietuvių tautinę ir valstybinę sąmonę; 
ūgdyti sveiką tautos savigarbą; savo 
darbe laikytis krikščioniškos doros 
dėsnių; religiją laikyti savaiminga, 
visuomenei reikalinga ir naudinga 
valstybei. 


Dabar šios sąjungos šefas yra 
Valstybės Prezidentas Antanas Sme- 
tona, vyriausias mecenatas — mini- 
steris pirmininkas Juozas Tūbelis. 
Nuo šiol sąjunga turės skirtą vadą, 
kuriuo dabar yra adv. B. Grebliauskas. 
Vietoj mirusio sąjungos garbės nario 
kan. Tumo-Vaižganto suvažiavimas 
išrinko sąjungos garbės nariu vyriau- 
sią kariuomerės kapelioną kun. VI. 
Mironą. 


— Kauno laikraščių pranešimu, 
Lietuvos vyriausybė dabar ruošianti 
naująjį spaudos įstatymą, kuriuo 
būsianti įvesta nauja laikraščių, žur- 
nalų ir knygų redagavimo, spausdi- 
nimo ir leidimo tvarka. Pag:l tą 
įstatymą būsianti įvesta griežta spau- 
dos leidinių kontrolė; būsią žiūrime, 
kad visi lietuviški spausdiniai pasi- 
žymėtų lietuvių kalbos taisyklingumu, 
grynumu; kad spaudoje nebūtų prieš 
dorovę nukreiptų minčių; kad ne- 
būtų nepatikrintų sensaciių ir t. t. 
Be to, lietuviškų leidinių leidėjais 
ir redaktoriais galėsią būti tik lietu- 
viai. Faktinais redaktoriais galėsią 
būti tik aukštesniojo mokslo žmo- 
nės arba jau Įgudę ir toje srityje 
pakankamai pasižymėję laikraštinin- 
kai, žurnalistai. 

IŠ LENKIJOS. 


— Gegužės mėn. 12 dieną Var- 
šuvoje mirė maršalas Juozapas Pil- 
sudskis. Kaip spauda pranėšė, mar- 
šalas Pilsudskis jau keletą mėnesių 
sirgęs nepagydoma pilvo ir kepe- 


nų vėžio liga. Gegužės mėn. 18 
dieną velionies kūnas buvo labai 
iškilmingai palaidotas Krokuvoje, 


Vavelio pilies požemiuose, kur pa- 
laidoti beveik visi Lenkijos kara- 
liai. Marš. Pilsudskio širdis būsianti 
palaidota Vilniuje, Katedroje, šv. 
Kazimie'o koplyčioje, kartu su jo 
motinos pala kais, kuri mirė maž- 
daug prieš penkiasdešimt metų ir 
iki šiol ilsisi Sugintų parapijos šven- 


toriuje, Nepr. Lietuvoj, iš kur jos 
palaikus norima atvežti Vilniun. 
Lietuvos valdžia sutikusi vėlionies 


motinos palaikus išduoti. Marš, Pil- 
sudskis buvo skaitomas lenkų tau- 
tos vadu ir iki mirties faktiškai tu- 
rėjo valdžią savo rankose, nors 
formaliai buvo tiktai karo ministe- 
riu. Todėl Maršalo mirtis padarė 
Lenkijai didelį smugį ir sujaudino 
visą tautą. Po marš. Pilsudskio mir- 
ties buvo atsistatydinęs mMinisterių 
kabinetas, bet prezidentas atsista- 
tydinimo nepriėmė. Vieton velionies 
karo ministerio pareigoms eiti pas- 
kirtas generolas Kaspšycki, o karo 
jėgų inspektorium generolas Rydz- 
Smigły. Marš. Pilsudskis buvo kilęs 
iš senos Lietuvos bajorų giminės. 
Gimė Zulovo dvare, ties Pabrade, 
Švenčionių apskr. 


— Sudarius prancūzams karo 
sąjungą su rusais, Prancūzijos už- 
sienių reikalų A Lavalis va- 
žinėjo Maskvon. Pakeliui ministeris 
Lavalis buvo net du kart sustojęs 
Varšuvoje ir matėsi su Lenkijos po- 
litikos vairuotojais. 


— Balandžio mėn. 23 dieną Len- 
kijos prezidentas pasirašė ir paskel- 
bė naują valstybės konstituciją, kuri 
nuo tos dienos ir pradėjo galioti. 
Dabar ruošiamas naujas seimo ir 

senato rinkimų įstatymas. Pagal įs- 
tatymo projektą, Lenkijos seime 
būsią 200 atstovų, o sena'e 96. Sei- 
mas bū:iąs renkamas visuotiniu bal- 
savimu, bet kandidatus seiman sta- 
tysią ne partijos, kaip iki šiol buvo, 
o tam tikri komitetai, sudaryti iš 
savivaldybių ir įvairių lenkų organi- 
zacijų atstovų. Senato trečdalį atsto- 
vų paskirsiąs prezidentas, o du treč- 
daliu rinksią tie Lenkijos piliečiai, 
kurie furi įvairius kryžius ir ordinus. 
Tuo būdu sudarytas naujas Lenki- 
jos seimas ir senatas Žymiai skirsis 
nuo senojo seimo ir senato. Tam 
Įstatymui priimti būsią šiomis die- 
nomis sušaukti nepaprasti seimo 
ir senato posėdžiai, 


Iš MŪSŲ PADANGĖS. 


Rimšė. Rimšės valsčius yra 
vienas iš lietuviškiausių visoj Brė- 
slaujos apskrity. Žmonės gyvena 
gana skurdžiai. Todėl, norėdami už- 
sidirbti pinigų, važiuoja į Latviją 
žemės ūkio darbų dirbti. Bet ir ten 
ne visi galį išvažiuoti. Prastovi prie 
storastijos rūmų keletą dienų ir 
daugelis negauna leidimų. 

Nuo 1934 m. Rimšėj yra įsteig- 
tas valsčiaus knygynėlis, kuriame 
yra 450 knygų. Nors šio valsčiaus 
gyventojai daugiausia yra lietuviai, 
bet knygynėly lietuviškų knygų tėra 
vos 142 knygos, ir beveik visos tik 
vertimai. 

Čia labai stropiai plečiamos Sve- 
timos organizacijos, bet joms nesi- 
seka. Kai kurios jau užsidarė, o ki- 
tos vos beišsilaiko. 

Rimšės mokyklą lanko daug lie- 
tuvių vaikų, bet čia lietuviškai ne- 
mokinama. Lietuviškai mokinama 
tik religijos. 

Rimšės bažnyčioje pamaldos lie- 
tuviškos, tvarka geriausia, tik nekaip 
teatrodo vargonų griežimas. Matyt, 
persilpnas jų valdytojas. 

Sakalas. 

Antalgė, Rimšės vals. Čia jau- 
nimo nors ir neperdaugiausia, bet 
jo veikimas kultūrinėj srity gana 
žymus. Jis veikia susibūręs į Liet. 

v. Kazimiero D-jos skyrių, kur 
rengia vakarus, paskaitas ir kultū- 
ringas pramogas. Skyrius turi apie 
50 narių. Jaunimas lanko ir vietos 
„Ryto“ skaityklą, kur taip pat švie- 
čiasi ir Žengia priekin. Be to, gauna 
nemaža lietuviškų laikraščių, jų tar- 
pe 6 egz. „Jaunimo Draugo“ ir 
6 egz. „Viln. Ryt“. 

Šiemet čia įsteigtas ir Liet. Ukio 
D-jos skyrius. Jo valdybą sudaro: 
N. Peciulka (pirm.), K. Bogušis, 
K. Černiauskas, V. Mačionis ir A. 
Zuromskas. Neseniai šį skyrių ap- 
lankė agr. M. Kraužlys, kuris skaitė 
paskaitą ir ūkininkams davė nau- 
dingų patarimų. 

Pereitą mėn.čia buvo atsilaukiu- 
sios lietuvaitės stud. Klimašauskaitė 
ir Urbonavičiūtė. Jos skaitė paskaitas 
apie lietuvių kalbą, apie sodžiaus me- 
ną, švarą ir moterims parodė tauti- 
škų audinių. Ilgio Zuvis. 


Vaičiuliškė, Suvalkų apskr. 
Šio sodžiaus jaunimas šį mėnesį 
surengė du gerus dalykus: Motinos 
dieną ir lietuvišką vakarą. Motinos 
diena buvo gegužės 5 d. Vietos 
kazimieriečiai tą dieną labai grežiai 
pagerbė savo motinas. Bendrame 
susirinkime buvo paskaitos, dekla- 
macijos ir dainos. Paskaitas skaitė 
Alt. Kalesinskas ir J. Matulevičius. 
Vakaras įvyko gegužės 12 d. Buvo 
vaidinamos dvi komedijos: „Atsimer- 
kė akys“ ir „Dėl ūsų nualpo“. Su- 
vaidinta su pasisekimu. Po vajdini- 
mo E. Valinčaitė ir A. Virbyla pa- 
dexlamavo. Pabaigė V. Valinčiaus 
vedamas choras, kuris gražiai pa- 
dainavo kelias lietuviškas dainas. 
Apskritai, vakaras pavyko visais 
atžvilgiais. Jonas. 

Marcinkonys. Šio mėresio 
11 d. čia buvo atsilankęs Vilniaus 
Arkivyskupas. Jam pasitikti daugiau- 
sia pasidarbavo jaunimas. Klebono 


ir „Ryto“ skaityklų vedėjų paskatin- 
tas, jis pastatė gražius lietuviš- 
kus vartus, kurie buvo (Gedimino 
stulpų pavidalo ir papuošti tautiškų 
spalvų gėlių vainikais. Kai Arkivys- 
kupas šventoriuje susipažino su Liet. 
v. Kazimiero d-jos skyrių nariais, 
jaunimas pirmas ten dalyvavo, drą- 
siai pasirodydamas, kad jis esąs su- 
sibūręs į šią lietuvių organizaciją. 
Vėliau, kai Arkivyskupas paprašė 
lietuviškai pagiedoti, šimtai jaunimo 
užtraukė „Lietuva, tėvynė mūsų“. 
Paskui pagiedojo „Marija, Marija“ 
ir padainavo „Kur bėga Sešupė“ ir 
Arkivyskui „llog ausių metų“. 
Apskritai, čia jaunimas judrus, 
tautiškai susipraitęs ir vyresniųjų 
atžvilgiu klusnus, drausmingas. To- 
dėl čia ir viešas lietuviškas darbas 
yra sėkmingas, nes be vienybės, 
klusnumo ir drausmės jo didesnis 
žygis būtų neįmanomas. Jurgis. 


IŠ VILNIAUS. 


Įsikūrė klubas ,„Romuva““. 
Šiomis dienomis Vilniuje įsikūrė 
naujas Lietuvių Inteligentų visuome- 
niškai - bičiuliškas klubas „Romu- 
va". Klubas turi tikslu remti lietuvių 
mokslą ir kultūrą, o kartu burti lie- 
tuvių šviesuomenę tarpusavio ben- 
dravimui ir bendradarbiavimui. 

Klubo valdybą sudaro: magistras 
Juozas Maceika — pirm., advokatas 
Antanas Junknevičius — vicepirm. ir 
stud. Alfonsas Jokūbėnas — sekre- 
torius. 

iš „Ryto“ D-jos. Gegužės 
mėn. 12 d. dieną buvo metinis Vil- 
niaus „Ryto“ D-jos narių susirinki- 
mas, kuris patvirtino valdybos veiki- 
mo apyskaita ir papildė valdybą, 
kurion dabar įeina: kun. K. Cibiras— 
pirm., direk. M. Sikšnys—vicepirm., 
V. Budrevičius—sekretorius ir iždį- 
ninkas, K. Stašys, kun. N. Raštutis, 
R. Mackevičius ir adv. A. Juknevi- 
čius—nariai be ypatingų pareigų. 

Be to, susirinkimas apsvarstė 
Vilniaus krašto lietuvių švietimo rei- 

kalus ir nutarė protesto rezoliuciją 
prieš Vilniaus kuratorijos parėdymą, 
pagal kurį stojančių lietuvių gimna- 
zijosna mokinių tautybę turėtų nu- 
statyti valsčių ir miestų valdybos. 

Brandos egzaminai. Vy- 
tauto D. gimnazijoj gegužės mėn. 
20 dieną prasidėjo brandos egza- 
minai. Leista egzaminuotis devynio- 
likai Vytauto D. gimnazijos auklėti- 
nių ir vienuolikai Švenčionių gimna- 
zijos auklėtinių. 

Moksieivių atostogos.Spau- 
dos žiniomis, gimnazijose ir pradžios 
mokyklose mokslas šiemet pasibai- 
gsiąs birželio mėn. 15 dien}, o pra- 
sidėsiąs rugsėjo mėn. 1 dieną. Tuo 
būdu vasaros atostogos šiemet bū- 
siančios du su puse mėnesių. 

Liaudies meno paroda. 
L. Šv. Kazimiero D-jos Vilniaus Mo- 
terų skyrius D-jos dešimtmečiui pa- 
minėti rengia D-jos narių dirbinių 
parodą, kuri bus atidaryta Sekmi- 
nių pirmą dieną ir užtruks keletą 
dienų. Paroda bus Vytauto D. gim- 
nazijos patalpose. Teko patirti, kad 
būsinti labai gausi ir įdomi. 

Stojamieji egzaminai. Vy- 
tauto Didžiojo gimnazijoj Vilniuje 
stojamieji egzaminai prasidės birže- 
lio mėn. 17 dieną. Prašymai prii- 
mami tik iki birželio mėn. 14 die- 
nos. Prie prašymo reikia pridėti: sto- 
jančio gimimo metrikus, mokyklos 
pažymėjimą ir deklaraciją, valsčiuje 
ar magistrate paliudytą, iš kurios 
būtų matyt, kad stojantis gimnazi- 
jon yra lietuvis. 

Iiomcsrtas. Gegužės Mėn. 26 
dieną Vytauto D. gimnazijoj ren- 
giamas jubiliejinis koncertas Simkui, 
Bachui, Hendeliui ir Šopenui pa- 
gerbti. Koncertą rengia prof. Gal- 
kauskas, dalyvaujant mokinių cho- 
rui ir orkestrui. 

Sportas. Vilniuje mūsų spor- 
to mėgėjai tuo tarpu susibūrę į tris 
grupes: studentai, mokiniai ir amati- 
ninkai, 

Gegužės 19 dieną įvyko drau- 
giškos rungtynės tarp studentų ir 


amatininkų. Žaidė tinklainį ir krep- 
šiasviedį. Abejas rungtynes laimėjo 
studentai. Šios rugtinės parodė, kad 
abejose pusėse yra gerų sportininkų, 
tik, žinoma, reikėtų juos palavinti, 
darant daugiau pratimų. 

Tą pačią dieną studentai gru- 
mėsi ir su gimnazijos mokiniais. 
Žaidimas parodė, kad mokiniai 
sporto srityje tvirtesni už studentus. 

Teisėju buvo abiejuose žaidi- 
muose jaunas mūsų sportininkas 
Gediminas Karazija. 

Meno ir Litaratūros D-įos 
vakaras įvyko gegužės 11 d. Buvo 
J. Cicėno paskaita apie tautosaką ir 
literatus. Po to buvo šiuo klausimu 
diskusijos. Vakaro pabaigoje p-lė 

Amatininkų vakaras. Vil- 
niaus lietuvių amatininkų draugija 
dažnai daro susirinkimus, suorgani- 
zavo chorą, rengia gražius lietuviš- 
kus vakarus. 

Sio mėn. 11 dieną Vytauto Di- 
džiojo gimnazijos salėje lietuviai 
amatininkai surengė eilinį savo va- 
karą. Vaidino dviejų veiksmų kome- 
diją „Eksproprijatorius“. Po vaidini- 
mo buvo jauno kompozitoriaus J. 
Siniaus sukurtų dainelių kor certas. 
Koncerto metu dainavo mišrus ama- 
tininkų choras, pačio kompozitoriaus 
vedamas, 6 po topadainavo: Navic- 
kaitė, Juršėnaitė, Šulgaitė ir Šlenytė. 

iš bibliografijos. Šiomis 
dienomis išėjo nauja Rapolo Mac- 
kevičiaus knyga, pavadinta „Cia mū- 
sy žemė“. Knyga įdomi ir skaity- 
tina. 

Balsndžio mėn. pabaigoje pasi- 
rodė pirmas numeris naujo lietuviš- 
ko laikraščio, pavadinto „Gedimino 
Pilis“. Naujas laikraštis skiriamas 
sodžiui. 

Pereitą mėnesį pas rodė mok- 
sleivių skautų laikraštėlis „Vilniaus 
Skautas“. Laikraštėlio turinys labai 
džiuginantis. Mūsų skautai gražiai 
vykdo savo kilnųjį obalsį — Dievui 
ir Tėvynei! 

Saulės paslaptis. Viskas, 
kas tik juda, kruta, gyvena ant že- 
mės, — tai dėka saulei. Jeigu sau- 
lė užgestų, tai žemę sukaustytų tam- 
sa ir toks šaltis, nuo kurio žūtų 
visa gysybė ir sustotų visas judė- 
jimas. 

Vėjas ir visi oro reiškiniai — 
tai saulės padaras. Saulės spindu- 
lių jėga tokia didėlė, kad šilumos, 
kurią gauna žemė iš saulės, užtek- 
tų ištirpinti 35 metrų storą ledo 
sluoksnį ant viso Žemės paviršiaus. 
Jėgos, kurią duoda saulė tik vienai 
Lietuvai, užtektų varyti visas ma- 
šinas, kokios tik yra visam pasauly. 

Bet Žemė gauna tik mažytę sau- 
lės jėgos dalelę. Jeigu kas pastaty- 
tų tokį veidrodžių aparatą, kad jis 
visus saulės leidžiamus spindulius 
nukreiptų ant žemės, taí tie spindu- 
liai per valandą sudegintų, sutirpin- 
tų ir paverstų garais visą Žemės 
kamuolį. O tas kamuolys nėra men- 
kas. Jeigu per jo vidurį išgręšti sky- 
ię, tai ji turės apie 12.000 kilome- 
trų ilgio. Vadinasi, maždaug du 
kartus t ek, kaip nuo Vilniaus iki 
Naujorko ir apie dvyliką kartų tiek, 
kaip nuo Vilniaus iki Maskvos. 

Saulė yra be galo įkaitęs ka. 
muolys. Jau pats saulės paviršius 
turi 6.000 laipsnių karščio. Kad su- 
prastumėm šit> karščio didumą, 
prisiminkim, kad jau 2.000 laipsnių 
karščio sutirpina ne tik geležį, bet 
visus metalus. 

Sprendžiant iš to karščio, koks 
yra saulės paviršiui, viduje karštis 
turi siekti daugelio milijonų laips- 
nių. Bet vis dėlto blaškydama į 
visas erdvės puses savo karštį, sau- 
lė turėtų pamažu atvėsti. Moksli- 
ninkai apskaičiavo, kad saulė, leis- 
dama savo spindulius į visas pu- 
ses, turėtų kasmet atvėsti apie 6— 
S laipsnius. Tokiu būdu per keletą 


tūkstančių metų saulė turėtų atvės- 
ti ir užgęstli. 

Seniau mokslininkai ir praneša- 
vo, kad taip turėsią būti. Saulei už- 
gesus, būsianti pasaulio pabaigė. 
Bet dabar, matuojant saulės karštį 
geriausiais instrumentais, pastebėtė, 
kad saulės karštis nemažėja nė mi- 
lijonine laipsnio dalim. 

Tad kyla klausimas, iš kur sau- 
lė papildo tą milžinišką karščio kie- 
kį, kurį ji kasdien siunčia erdvėn? 
Kiekviena gamtos pajėga veikdama 
eikvojasi ir, jei negauna papildymo, 
sustoja. Tik saulė esanti išimtis iš 
šitos taisyklės. Mokslininkai laužo 
galvas, tiria ir daro visokiausias iš- 
vadas. Bet saulės paslapties tikrai 
išaiškinti nepavyko. 

Nepramiegokim gyveni- 
mo Vienas garsiausių Amerikos 
neurologų (nervų tyrinėtojas ir gydy- 
tojas) ir psichiatrų (smagenų bei- 
žmogaus dvasios veikimo tyrinėtc- 
jas) prof Kingmen Naujorke rašo 
labai įdomių dalykų apie miegą. 
Štai jo žodžiai: 

Nepoleonas (garsus prancūzų 
imperatorius miręs 1821 m.). kai 
buvo savo garbės ir pasisekimų 
aukštumoj, miegcdavo. daugiausia 
keturias, iki penkių valandų. Bet 
pralaimėjęs pirmą savo mūšį paliai 
Aspern (Austrijoj), miegojo 36 va- 
landas. Vėliau, kaip jis buvo nuga- 
lėtas ir išsiųstas kalėti į tolimą 
šv. Elenos salą, jis miegodavo 8— 
O valandas kas dieną ir greit mirė. 
Vienas lošikas kortomis galėdavo 
daug dienų ir naktų lošti nemiego- 
damas, kol jis Išlošdavo, ir nesijau- 
sdavęs nuvargęs. Bet kai tik pra- 
lošdavo, tuojau jausdavo nuovargį 
ir turėdavo miegoti dešimts— dvyli- 
ką valandų. Dauguma įmonių savi- 
ninkų sunkiai dirba po 15 valandų 
ir jaučiasi mažiau pavargę, negu jų 

pagelbininkai po šešių — aštuonių 
valandų darbo. 

Ar iš to sektų, kad juo daugiau 
mes dirbam, tuo mažiau reikalau- 
jam miego? Šiandien daugelis mo- 
kslininkų prieina nuomonės, kad 
žmogus reikalauja daug mažiau 
miego, negu jis miega. Darbas, 
kurs mums patinka, nuvargina mus 
daug mažiau, negu tas, kurs mums 
nepatinka. Didžiausias Amerikos 
mokslininkas ir išradėjas Edisonas, 
niekad nemiegojo daugiau kaip ke- 
turias valandas, o dirbo po 15 ir 
18 valandų per dieną Jis sako ši- 
taip: „Kas ilgai miega, kenčia nuo 
to ir dvasia ir kūnu“. Žmogus, kurs 
miega 7—9 valandas, greit pavarg- 
sta. Iš tikrųjų, nėra priežasties, dėl 
kurios Žmogus apskritai turi gulti 
lovon. Ateities žmonės miegos daug 
mažiau negu mes, o gal ir visai 
nemiegos. Mūsų širdis, plaučiai, skil- 
vis, inkstai ir apskritai visi organai 
jokio ne tik miego, bėt nė poilsio 
nepažįsta, ir vis dėlto jie veikia kar- 
tais iki šimto metų ir dar ilgiau. 
Daugelis gyvulių taipogi nemiega. 
Kiti miega tik tada, kai neturi maj- 
sto, būtent, žiemą. Buvo laikas, ka- 
da aš išredau fonografą ir jį tobu- 
linau; aš su savo pagelbininkais dir- 
bom po 21 valandą per parą ir jo- 
kio nuovargio nejautėm. Net mūsų 
svoris nė kiek nesumažėjo“. 

Mažne visi dideli žmonės mie- 
gojo po ne daugiau 4—5 valandų. 
Jie mėgo savo darbą ir ilgai dirb- 
dami nesijautė pavargę. 

Gyvuliai miega tik tada, kaip 
jiems stinga maisto (žiemą) arba 
neturi ką veikti. Neseniai miręs 
šiaurės ašigalio tyrinėtojas Nanse- 
nas, kurs apie du metus klaidžiojo 
leduose, vasaros metu, kada saulė 
nenusileisdavo, beveik visai nemie- 
godavo, o žiemą, kai kelis mėne- 
sius nematė saulės ir negalėjo ei- 
ti, miegodavo po 20 ir daugiau va- 
landų. 

Anksčiau žmonės miegodavo žy- 
miai daugiau, Kultūrai kylant, mie- 


gui vartojamas laikas vis daugiau 
bus trumpinamas, nes Žmogus no- 
rės daugiau pasinaudoti kultūros vai- 
siais. 

Vitaminai. Seniau buvo ma- 
noma, kad žmogui reikalingas mai- 
stas yra: riebalai, anglies hidratei, 
baltymai, druskos ir kiti žinomi 
dalykai, kuriuos randam duonoj, 
mėsoj, piene, vaisiuose, javuose ir 
t. t. Sitos maistingos dalys lengvai 
viena kitą pakeičia ir jei žmogaus 
organizmas kurio nos dalyko ir ne- 
gauna, tai jis labai nuo to nenu- 
kenčia. 

Bet neseniai mokslas surado 
maiste naujus labai reikalingus gy- 
vybei dalykus, kuriuos pavadinta 
vitaminais. Kas jie yra tie vitami- 
nai, iš ko susideda, mokslas dar 
negalėjo ištirti. Kol kas nustaiyta 
tiktai, kad vitaminų yra daug rūšių, 
ir jei kuriuos nors rūšies Žmogaus 
kūnas negauna, tai jį apipuola įvei- 
rios ligos. 

Iki šiolei surasta penkios vita- 
minų rūšys, kurios atskirtos raidė- 
mis: a, b, c, d, e. Vitaminas „a“ 
labai reikalingas kūno auginimui, 
ypač kaulams. Jei jo gaunama ne- 
pakankamai, tai pas vaikus atsiran- 
da žinoma angliška liga (rachitis), 
kaulų minkštumas. Pas suaugusius 
šito vitamino stoka dažnai iššaukia 
aklumą ir įvairias Žmogaus kūno li- 
gas. Vitaminas „a“ randasi rieba- 
luose, piene, daržovėse, kiaušinio 
triny. 

Vitamino vaidmuo dar nėra ge- 
rai išaiškintas. Tiktai nustatyta, kad 
be jo atsiranda visokios nervų ligos. 

itas vitaminas randasi įvairių 
javų miltuose, piene, kai kuriose 
daržovėse (saločiai, špinatas) ir 
truputis bulvėse. 

Vitamino s'oka yra priežastimi 
škorbuto (dantų smegenų puvimas) 
ir kai kurių vidurinių ligų. Sitas vi- 
taininas randasi daugiausia šviežio- 
se daržovėse ir vaisiuose. 

Vitaminas „c“ labai reikalingas 
nervams. Be jo žmogus serga visokio- 

mis nervų ligomis. Šitas vitaminas 
randasi daugiausia saločiuose. 

Vitaminai greit genda ir dėlto 
juo produktai šviežesni, juo daugiau 
jie turi vitaminų. Seni, išdžiūvę, ar- 
ba ilgai virinti valgiai vitaminų ar- 
ba visai neturi, arba labai maža. 
Užtat švieži dalykai geriausia mais- 
tui tinko, Mėsa iš visų valgių turi 
mažiausia vitaminų ir dėlto maitin- 
tis viena mėsa labai nesveika. Už- 
tat piene randasi visi reikalingi 
žmogui vitaminai. Taipogi labai tur- 
tingi vitaminais švieži vaisiai ir dar- 
žovės. 

Bet vitaminai dar toli gražu nė- 
ra ištirtiir mokslas tikisi šioj srity 
atidengti daug svarbių paslapčių 
mūsų sveikatai. Pavyzdžiui, visai 
neseniai patirta, kad ultratioletiniais 
spinduliais "galima vitaminų kiekį 
valgiuose padidinti. 

Kodėl dangus mėlynas? 
Dar tik 107 metai, kai mokslinin- 
kas Browa'as ištyrė, kad smulkio- 
sios dujų dalelės, vadinamos mole- 
kulomis, nestovi vietoje, bet nuolat 
juda. Jos juda ir kietuose, ir sky- 
stuose daiktuose, o taip pat ir ore. 
Šitos molekulos, judėdamos vande- 
ny ir ore, laužo ir skaldo šviesos 
spindulius. O nuo tokio šviesos 
spindulių laužymo ir skaldymo, 
dangus mums ir atrodo mėlynas. 
Pasikėlus aukščiau, dangus labai 
tamsiai mėlynas, o pasikėlus dar 
aukščiau, į stratosferą, dangus at- 


rodytų visai juodas, nes ten oro ir 


vandens garų, O taip pat ir mole- 
kulų, kurios laužytų ir skaldytų 
šviesos spindulius, visai nėra. 
Bitės turi atminti. Moks- 
lininkai nustatė, jog bitės turi at- 
mintį, jos ypač gerai atsimena lai- 
ką. Paprastai bitės, rinkdamos me- 
dų, stengiasi surasti tokių gėlių, ku- 
riose daugiausia yra medaus sun- 
kos. Pasirodo, kad vasaros metu 
gėlės ne visą dieną turi savy me- 
dau; sunkos; daugiausia medaus 
sunkos yra gėlėse tik tam tikromis 


valandomis ir ne vienodai — vie- 
nos gėlės turi daugiau medaus sun- 
kos vienu laiku, kitos kitu laiku. 
Kai jaunos bitelės susipažįsta su 
savo aplinkos visomis gėlėmis, jos 
pastebi greitai, kurios gėlės ir ku- 
riuo metu turi daugiausia medaus. 
Paskui jos gerai atsimena valandą 
ar minutę ir stengiasi skristi prie 
tų gėlių, kurios tada yra pilniausios 
medaus. 

Lietuvos žemės pavir- 
šius. Lietuvos Žemės paviršius yra 
susidaręs nuo vadinamosios ledų 
gadynės Lietuvoje. Tuolaiku didžiu- 
liai ledų kalnai tirpdami slinko nuo 
Baltijos jūros pakraščių į pietus. 
Ledų kalnai, slinkdami per Lietu- 
vos žemę, suraukšleno mūsų krašto 
žemės paviršių. Vienose vietose jie 
sustūmė kauburius bei kalnus, ki- 
tose vietose išgulėjo didžius slė- 
nius. Daugelis mūsų ežerų atsirado 
nuo išgulėto ir ištirpusio ledo van- 
dens Lietuvoje. Lietuvos žemės pa- 
viršius mūsų laikais yra kiek pasi- 
keitęs. Senovėje ežerai traukėsi iš 
Prūsų į rytų žiemius ir skyrė lietu- 
vių tautą nuo rusų ir lenkų. Tie 
ežerai sudarė sunkiai pereinamą Lie- 
tuvos sieną. Miškais apaugę plotai 
Žemaičių ir Lietuvių rytų kalnai 
kliudė svetimoms tautoms užplūsti 
Lietuvos kraštą. 

Kada Žmogus yra tikrai 
mires? Mokslininkai vis ginčijasi 
dėl momento, kada žmogų reikia 
skaityti galutinai mirusiu. Paprastai 
žmogų mirusiu skaitome, kai pas jį 
sustoja širdies mušimas ir alsavi- 
mas. Tačiau sustojusi širdis dar nėra 
mirusi. Kelias valandas stovėjusi 
širdis gali vėl pradėti plakti ir plau- 
čiai alsuoti. Bet ir širdžiai bei plau- 
čiams. galutinai sustojus viduriai 
dažniausiai dar ilgai virškina, dešimts, 
dvidešimt, o kartais ir daugiau va- 
landų. Darligiau pas numirėlį auga 
plaukai ir nagai. Jie nustoja augti, 
tik kai lavonas pradeda visiškai pūti. 
Taigi paprastai, kai lavonas leidžia- 
mas duobėn, jame dažniausiai dar 

gyvybė nėra visai išnykusi. Kai ku- 
rie organai jo dar gyvena ir veikio. 

Vyrų daugiau, negu mo- 
teru. Iki šiol buvo manoma, kad 
visame pasauly moterų yra daugiau, 
negu vyrų, būtent, kad 100 vyrų 
vidutiniškai tenka 105 moterys. Bet 
paskutinės statistikos žinios rodo, 
kad pokariniais laikais gema Žymiai 
daugiau vyriškos lyties kūdikių, ne- 
gu mergaičių. Tai buvo pastebėta 
ir kiek anksčiau, o vistik moterų 
buvo priskaitoma daugiau, negu vyrų. 
Taip buvę todėl, kad pirmaisiais 
gyvenimo metais mergaitės esan- 
čios atsparesnės ligoms ir gaivesnės 
už berniukus. Nuo didesnio berniu- 
kų mirtingumo ir pareina minėtas 
vyrų ir moterų skaičių santykis. 

Tačiau, kaip rodo paskutinė sta- 
tistika, ne visur taip yra. Paaiškėjo, 
kad visame pasauly bendras vyrų 
skaičius yra žymiai didesnis, negu 
moterų. 

Europoj, ypač Vakarų Europoj, 
moterų yra daugiau, negu vyrų. To- 
liau į rytus santykis kitėja. Rytų 
Europoj yra kraštų, kur vyrų ir mo- 
terų skaičius lygus arba net vyrų 
skaičius šiek tiek viršija moterų 
skaičių. Prieš karą Balkanų kraštuo- 
se: Bulgarijoj, Graikijoj, S=rbijoj vy- 
rų buvo daugiau, negu moterų, ir 
tik ilgai užsitęsę Balkanų karai ir 
pasaulinis karas vyrų skaičių žymiai 
sumažino, 

Užtat Azijoj beveik visur vyrų 
yra daugiau, negu moterų. Tai gali- 
ma pastebėti ypač tirštai apgyven- 
tuose kraštuose. Tiesa, atsilikusiuose 
Azijos kraštuose statistika nėra taip 
tiksliai vedama, kaip, sakysime, Eu- 
ropoj, bet ir iš esamų davinių ga- 
lima spręsti, kad vyrų ten yra žy- 
miai daugiau, negu moterų. 

Kinijoj apytikriai 100 moterų 
tenka 120 vyrų; Korejoj — 100 mo- 
terų — 115 vyrų. Toks pat santykis 
ir Sibire. Ir Indijoj vyrų daugiau: 
100 moterų tenka vidutiniškai 110 
vyrų. Manoma, kad ir kitose Azijos 


šalyse, kur dar statistikos nepada- 
rytos, vyrų ir moterų skaičiaus san- 
tykis yra maždaug toks pat. 

Ir Amerikoj vyrų yra žymiai dau- 
giau. Prieš keletą metų surinktos 
statistikos žinios rodo, kad ten 100 
vyrų vidutiniškai tenka 96 moterys. 

Vra kraštų, kur moterų nuošim- 
tis nepaprastai mažas. Pavyzdžiui, 
Aliaskos pusiasaly. Amerikos šiau- 
rėje, 100 vyrų tenka vos 40 moterų, 
o tai todėl, kad tame krašte gyve- 
nimo sąlygos yra labai sunkios. 


Blusos. Žmogus arba gyvulys, 
turįs blusų, daug nukenčia, nes jos 
taip Žmogų, taip ir gyvulį, kankina 
ir platina ligas. 

Blusos veisiasi iš kiaušinėlių. Pa- 
telė, radusi tinkamą vietą — sausų 
raukšlių, šauso smėlio, o ypač grindų 
plyšiuose bei skylėse, — padeda iš 
karto 8 — 12 kiaušinėlių. Iš kiauši- 
nėlių po 4 dienų išeina blusos, ku- 
rios jau gali savarankiškai gyventi 
ir veistis. Blusos gyvena iki 11/2 metų. 
Jos platina visokias piktąsias ligas, 
kaip raupus, atkrintamąją šiltinę ir 
kitas. 

Blusos prisisiurbia ligonio kraujo 
ir, įgėlę sveiką Žmogų, apkrečia jį. 
Galima apsikrėsti ir blusų išmato- 
mis, kurių jos palieka ant odos. 
Žmogus, paprastai lesikasydamas, 
įtrina tas išmatas į odą ir tuo ap- 
krečia kraują. 

Naikinti blusas reikia taip: 1) šva- 
riai laikyti gyvenamą butą; nelaikyti 
bute gyvulių, vištų, senų drabužių 
ir šiukšlių; 2) užtaisyt visas grindų 
skyles ir plyšius, o grindis du kartu 
per savaitę plauti bent su vandeniu, 
geriausia su 59/„ krezolio skiediniu, 
3) molines grindis reikia barstyti 
kalkėmis; be to, blusos bijo dar ir 
pelynų (metilės); todėl patariama jų 
lapais bei žiedais išbarstyti grindis, 
o labiausiai užkamšyti grindų ply- 
šius ir skyles; 4) baldus, čiužinius 
(šienikus), antklodes, patalines prieš 
grindų plovimą reikia išnešti į lau- 
ką, gerai iškratyti bei išdulkinti. 

*. Uždavinys — kryžiažodis. 


Reikia įrašyti į kryžiažodį tokie žodžia, 
iš 5 raidžių, kurių galinė raidė būtų ta pati. 
Žodžių reikšmės turėtų būti tokios: du žo- 
džiai — mūsų paukščių pavadinimai ir du 


žodžiai — tų paukščių spalvos. 


P. Papšys 3 t. 


2. Uždavinys. Nekantrus Žmogus. 


Ėjo skubotai keliu nekantrus žmogus. Norėjo pereiti į kitą kelio pusę, 


o gi žiūri — pastojo jam kelią vežimai, vežą ilgiausius medžius. Ir pa- 
siskubink, kad nori! ‘Reikia laukti, kol pervežiuos. Sustojęs įsižiūrėjo į me- 
džius ir šovė jam mintis galvon — koks galėtų būti vežamo medžio ilgis. 


Kaip išmatuoti? Vežimai nestovi vietoje. Sugalvojo. Pradėjo nuo medžio 
galo žingsniu matuoti į tą pusę, kur vežimas ėjo. Kol priėjo prie antro galo, 
suskaitė 112 žingsnių. Greit apsisuko ir ėmė žingsniuoti prieš vežimą. Šį 
kartą padarė tiktai 16 žingsnių, kol pasiekė medžio antrą galą. Tuo būdu 


išmatavo medžio ilgį. 
en 


Koks buvo ilgis? 
3 Uždavinys. Darbas su skaitmenimis. 


1 1 1 Iš duotų čia devynių skaitmenų išbraukite šešius, 
2 7 7 kad likusių skaitmenų suma būtų 20. 


664 Skruzdėlė 9 t, 


Ša 

4. Uždavinys. Apkasai. 
XI XII XIII 


Priešui užpuolus fronte, 8 kareiviai su karininku pasislėpė apkasuose, 
bet tas įvyko taip skubotai, kad karininkas turėjo užimti dešinėje pusėje 
pirmą apkasą. Karininkui gi patogiausia būtų būti kairėj pusėj pirmame 
apkase. Kaip pereiti? Apkasai labai siauri, kad du žmonės greta negali su- 
tilpti ir išlipti negalima. Laimei, apkasuose buvo trys įdubimai, kuriuose 
žmogus galėjo sutilpti. 

Kokiu būdu kareiviai turėjo persitvarkyti, kad karininkas užimtų pirmą 


apkasą kairėj pusėj? 


Jeigu „s“ raide pradėsi, 
Namui pamatus padėsi. 

Jei tą raidę pamainysi, 

Paros dali pamatysi. 
Kai ją dar mainysim kartą, — 
Juo skaičiuojame iš karto. 


OO 


6. Uždavinys. Mergaičių mįslė. 


PoV eN 2-4, 


5. Uždavinys. Šarada. 


A. Kalesinskas 9 t. 


Dieną kaip lankas, 
Naktį kaip žaltys; 
Tas bus mano vyras, 
Kurs gerai atmins. 


ee 


. Laukite netikėtos dovanos. Čialvosukių sprendimus prašome siųsti tiktai 
ligi š. m, birželio 15 dienos, 


P. Černiauskas 1 t. 


Ko Čia juoktis? 


Svečias, sutikes prieangy mažą vaikutį, 
klausia: 

— Ar namie tetė, mažyti? 

— Ne. Nėla namie, išėjo. 

— O ar tuoj sugrįš?—klausia svečias. 

Tada vaikas, atidaręs kambario duris, 
šaukia: 

— Tetuk, kas dabar jam pasakyti? 

OJO 

— Zinai, kūma, tie laikraščiai visokių 
niekų prirašo. Daugiau niekad neklausysiu. 

— Na, ką gi blogo parašė? 

— Gi parašė, kad vaisių dėmes išima 
vėjas ir saulė. Aš, kvaila boba, paklausiau 
ir pakabinau ant tvoros suteptą staltiesę. 
Už pusvalandžio nueinu — nei dėmių, nei 
staltiesės. 


OJO 


— Kai mudu su Jonu susižiedavome, 
tai jis jautėsi, kaip devintam danguj. 

— Visai galimas dalykas, nes jis jau 
buvo aštuonius kart susižiedavęs. 


OJO) 


— Žinai, tamsta, vienoje medžioklėje 
pavyko man vienu šūviu užmušti tris 
kiškius. 

— Meluoji, tamsta, kaip medžiotojas. 

— Ne. Tikrą tiesą sakau. Mat, vieną 
kiški pataikiau, kitas tuoj nudvėsė iš iš- 
gasčio, o trečias, apgailestaudamas savo 
žuvusius draugus, pasiskandino. 


(OJO) 


Gelžkelio stoty pribėga 
prie konduktoriaus ir klausia: 
— Pone konduktoriau, ar spėsi:i dar 
iki traukinio išėjimo atsisveikinti su žmona? 
— Tai priklauso nuo to, kaip senai 
tamsta esi vedęs, nes traukinys išeis už 
penkių minučių, — atsakė konduktorius. 


(OJO) 


keliautojas 


Redaktorius ir leidėjas Antanas Juknev 

— Ką gi veikia tamstos giminaitis 
grižes iš Brazilijos. 

— O jis pasidarė didelis išradėjas. 

— Na, ką gi jis išrado? 

— Jis tiek išranda priežaščių pinigų 
iš manęs pasiskolinti, kad iš paskolų drą- 
siai gali gyventi. 


©09Ə 


Mokytojas per geografijos 
klausia mokirį: 

— Na, Jonuk, pasakyk man keletą 
įrodymų, kad žemė yra kaip kamuolys? 

— Pirmas dalykas, kad žemė apvali, 
parašyta geografijos vadovėly, antras — 
tamsta, pone mokytojau, nekarta tai sakei. 
Tai kam gi dar reikia naujų įrodymų? — 
atsakė „geografas“ Jonas. 


(OJO) 


Parėjes iš mokyklos mažas Vincukas 
sako tėvui: 

— Zinai, tėte, sugavau mokytoją me- 
luojant. Vakar jis sakė, kad penki ir trys 
tai bus aštuoni, a šiandie jau sako, kad 
šeši ir du bus ąštuoni. 


Ojo 


pamoką 


— Ar gera buvo, poniut, dešra, kurią 
vakar pas mane pirkote? — klausia mėsi- 
ninkas pirkėją. 

— Dėl gerumo, tai taip sau. Bet, ma- 
tyt, buvo visai šviežia — radau joje gabalą 
vakarikščio laikraščio, — juokaudama at- 
kirto pirkėja. 

(OJO) 


Suėjo dvi nesenai ištekėjusios draugės 
ir dalinasi savo šeimyninėmis paslaptimis: 

— Iš kur tu, Onyt, turi visuomet pi- 
nigy naujoms suknelėms pirkti: Juk tavo 
vyras, rodos, taip pat labiau mėgsta ska- 
tiką prie skatiko spausti, negu savo žmo- 
nelės žavinčia išvaizda didžiuotis. 

— Mano vyras, Maryt, toks pats 
šikštuolis, kaip ir tavo. Bet kai man reikia 
pinigų suknelei, tai aš jam sakau, kad 
noriu porai saveičių pas savo mamą va- 
žiuoti. Tam reikalui jis pinigų negaili, o 
paskui į traukini pasivėlinu, ar kitaip iš- 
sisuku. 

(OLO) 


-— Kokiais vaistais daktaras Veltgeda 
išgydė tamstos žmoną nuo nervų ligos? 

— Be jokių vaistų. Pasakė tik, kad 
nervingumas yra senatvės pažymys, o kuri 
gi moteris nori būti sena. Ir tuo būdu 
kaip ranka atėmė nervų ligą. 


OJO 


> we 


ICUS. „RUCH“ spaustuvė Vilniuje. 


